title: Tony Jackson

text: Kesällä 1904 Jackson lähti kiertueelle Whitmanin sisarusten seurueessa, jonka musiikillisena johtajana toimi pianisti ’’’Albert Carroll’’’. Jackson kuitenkin väsyi matkustamiseen ja jätti seurueen Louisvillessa, Kentuckyssä. Vietettyään kaupungissa jonkin aikaa hän tapasi paikallisen muusikon Glover Comptonin ja pianisti Price Davisin, joka oli yksi Louisvillen parhaista soittajista. Loppuvuonna 1904 Jackson palasi takaisin New Orleansiin. Hän soitti vuosina 1906–1912 etupäässä Frank Earlyn omistamassa kahvilassa. Vuosina 1905–1909 hän matkusti ajoittain Chicagoon.


title: Tony Jackson

text: Jackson muutti pysyvästi Chicagoon 1912. Hän palasi vielä New Orleansiin järjestämään äitinsä hautajaiset 1913 ja vietti jonkin aikaa kaupungissa, mutta palasi sitten lopullisesti Chicagoon. Vuonna 1915 Jacksonin sisar Ida, toinen sisar Maria ja tämän aviomies muuttivat Chicagoon. Jackson jakoi asunnon heidän kanssaan loppuelämänsä ajan.


title: Tony Jackson

text: Vuonna 1916 Jackson soitti Pekin Café –nimisessä kahvilassa. Siellä hän tutustui pianisti Joe Jordaniin. Pekin Cafén lisäksi Jackson soitti Chicagon vuosinaan De Luxe-nimisessä kahvilassa. Hän työskenteli mm. Shelton Brooksin ja Glover Comptonin kanssa. Elokuussa 1919 Jackson joutui pidätetyksi murhasta epäiltynä, mutta hänet todettiin syyttömäksi ja vapautettiin. Viimeisinä vuosinaan Jackson kärsi todennäköisesti syfiliksen oireista. Lisäksi hänellä oli maksakirroosi . Näihin sairauksiin Jackson kuoli 20. huhtikuuta 1921 Chicagossa. Hänet haudattiin Oakwoodsin hautausmaalle.


title: Tony Jackson

text: Jackson oli myös hyvä laulaja. Hän kykeni laulamaan jopa oopperaa. Blueslaulaja Alberta Hunter on kertonut, että Jackson oli taitava pianisti ja säveltäjä. Hunterin mukaan Jackson kykeni säveltämään kappaleen valmiiksi muutamassa minuutissa. Silti Jacksonilta on säilynyt vain muutamia sävellyksiä. Hän myi useita kappaleita toisille säveltäjille ja sävellyksiä jopa varastettiin. Useita hänen säveltämiään kappaleita on kadonnut. Säilyneistä kappaleista kuuluisin on "Pretty Baby", jonka ensimmäisen version hän sävelsi vuonna 1912. Gus Kahn ja Egbert Van Alstyne kuulivat kappaleen Jacksonin soittamana ja auttoivat muokkaamaan (mm. sanoitusta muutettiin) sen julkaisukuntoon vuonna 1916, jolloin "Jerome H. Remickin" musiikkikustantamo julkaisi kappaleen. Kappaleen alkuperäiset sanat ovat kadonneet, mutta kappaleen nimen arvellaan viittaavan Jacksonin tuolloiseen miespuoliseen rakastajaan. (Jacksonin tiedetään olleen homoseksuaali.)


title: Tony Jackson

text: Jackson ei koskaan levyttänyt. Hänen soittotyylistään on kuitenkin vaikutteita havaittavissa sellaisten pianistien kuin Jelly Roll Morton, Clarence Williams ja Steve Lewis soittotyylissä.


title: Tony Jackson

text: Jacksonin syntymäajaksi on perinteisesti annettu 5. kesäkuuta 1876, mutta tieto on osoittautunut vääräksi. Tosiasiassa 5. kesäkuuta 1876 syntyi hänen vanhempi sisarensa Ida . Yhdysvaltain väestönlaskennan tiedot vuodelta 1900 ilmoittavat Tony Jacksonin syntymän ajankohdaksi lokakuun 1882. Jacksonin veli Prince Albert kuoli 14 kuukauden iässä tammikuussa 1884, minkä perusteella ragtime-asiantuntija Bill Edwards on esittänyt Tony Jacksonin syntyneen kaksosena.


title: Legenda (elokuva)

text: Legenda ("Legend") on vuonna 1985 ensi-iltansa saanut Ridley Scottin ohjaama satuelokuva. Elokuva sai monia palkintoehdokkuuksia, kuten Oscar-ehdokkuuden parhaasta maskeerauksesta. Elokuva oli taloudellisesti tappiollinen.


title: Legenda (elokuva)

text: "Legendan" musiikin teki Tangerine Dream -yhtye.


title: Legenda (elokuva)

text: "Legenda" on elokuva, jossa kerrotaan kauniista prinsessasta ja häneen rakastuneesta pojasta. Elokuvassa prinsessan kaappaa ilkeä paholaishahmo.


title: Legenda (elokuva)

text: "Video-oppaassa" vuodelta 1994 Asko Alanen piti "Legendaa" unettavana satujärkäleenä. Hän antoi elokuvalle yhden tähden viidestä, mikä vastaa sanallista arviota ”huono”.


title: Mapother

text: Mapother on muun muassa seuraavien henkilöiden sukunimi:


title: Mieletön rakkaus (vuoden 1981 elokuva)

text: Mieletön rakkaus () on vuonna 1981 julkaistu Franco Zeffirellin ohjaama romanttinen draamaelokuva. Se oli taloudellinen menestys. Diana Rossin ja Lionel Richiein esittämä elokuvan tunnuskappale ”Endless Love” nousi ykköseksi Billboard Hot 100 -myyntitilastossa ja sai Oscar-ehdokkuuden. Kappale oli Diana Rossin uran suurin menestys. Tom Cruise teki elokuvassa näyttelijän debyyttinsä pienessä sivuroolissa.


title: Mieletön rakkaus (vuoden 1981 elokuva)

text: Elokuva on hyvin surullisia ja onnettomia tapahtumia sisältävä kahden nuoren rakkaustarina, joka tapahtuu Chicagon esikaupunkialueella. Jade ( Brooke Shields ) ja David ( Martin Hewitt ) ovat täysin rakastuneita toisiinsa. Kun Jaden isä Hugh ( Don Murray ) huomaa, että hänen tyttärensä syö pillereitä, eikä enää nuku öisin kunnolla, hän kieltää suhteen hetkeksi aikaa. Jade antaa asian lopulta olla ja tottelee isäänsä, mutta David ryhtyy tyhmiin tekoihin, joista on haittaa kummankin perheelle, erityisesti Davidille itselleen.


title: Eteläranta (Pori)

text: Eteläranta on katu sekä valtakunnallisesti arvokas kulttuurimaisema Porin keskustassa Kokemäenjoen etelärannalla. Etelärannan jokimaisema, johon yhdistyvät joen pohjoisrannalla sijaitsevat Kirjurinluoto sekä Porin puuvillatehdas on yksi kaupungin merkittävimpiä ja tunnetuimpia nähtävyyksiä.


title: Eteläranta (Pori)

text: Noin 700 metriä pitkä katu alkaa idässä Yrjönkadulta Keski-Porin kirkon ja Porinsillan luota ja kulkee joen rantaa myöten yhtyen lännessä Hallituskatuun. Kadusta käytetään joskus myös nimitystä "Etelärantakatu". Pori Jazz -festivaalin aikana Etelärannassa on "Jazzkatu".


title: Eteläranta (Pori)

text: Kokemäenjoen puolella ainoa rakennus kadun varrella on vanha puurakenteinen makasiini, joka toimii nykyään ravintolana. Kadun eteläpuolen rakennukset ovat kaikki kivirakenteisia taloja, jotka on rakennettu pääsääntöisesti välittömästi vuoden 1852 Porin palon jälkeen. Kaupunkipalon jälkeen voimaan tulleiden paloturvallisuusmääräysten mukaan rantakorttelien alueelle ei saanut rakentaa kuin kivitaloja. Näin syntyi valtakunnallisestikin ainutlaatuinen ns. Kivi-Pori, josta osan muodostavat Etelärannan korttelit. Kaikki Etelärannan 1800-luvulta peräisin olevat rakennukset on suojeltu. Tyyliltään ne edustavat lähinnä uusrenessanssia. Suuri osa taloista on 1800-luvun puolivälissä Porin kaupunginarkkitehtina vaikuttaneen C. J. von Heidekenin suunnittelemia.


title: Eteläranta (Pori)

text: Etelärannassa sijaitsi tavara- ja matkustajakuljetuksiin käytetty jokisatama aina 1950-luvulle saakka. Rantaan johti myös junarata, joka purettiin 1960-luvulla. Nykyään Etelärannassa on ravintolalaivoja sekä laitureita pienveneitä ja vesibussia varten. Kesäaikana Etelärannan yhdistää Kirjurinluotoon ponttoonisilta.


title: Eteläranta (Pori)

text:
Etelärannan varrella olevat rakennukset idästä päin lueteltuna.
Yrjönkadun ja Etelärannan kulmassa sijaitseva talo on valmistunut vuonna 1837. Se on ainoa Etelärannan rakennuksista, joka säilyi vuoden 1852 kaupunkipalosta. Vuonna 1919 talo siirtyi Oy Kauppakomppania Ab:n
omistukseen (Kauppila-Lindroos-Leisio) ja myöhemmin kokonaan Lauri Lindroosin omistukseen.
Talo rakennettiin kauppias Lauri Lindroosin toimesta vuosina 1927–1928 alun perin autokorjaamoksi ja (Suomen ensimmäiseksi) pysäköintitaloksi. Asuntoja alkuperäisessä talossa ei ollut. Autojen nostaminen ylimpiin kerroksiin tapahtui kahdella hissillä. Pysäköintihallit muutettiin asuinhuoneistoiksi vuonna 1937. Samalla myös talon katolle rakennetut hissitornit purettiin.
Etelärannan ja Antinkadun kulmassa sijaitseva C. J. Heidekenin suunnittelema talo valmistui 1850-luvulla Fredrik Wilhelm Rosenlewin yksityisasunnoksi. Kaksikerroksisessa asunnossa oli yhteensä 25 asuinhuonetta. Myöhemmin rakennuksessa toimi Oy W. Rosenlew Ab:n pääkonttori aina vuoteen 1987 saakka, jonka jälkeen se siirtyi Rauma-Repolan omistukseen.
Etelärannan ja Antinkadun läntisessä kulmassa sijaitsevan kaksiosaisen uusrenessanssityylisen rakennuksen vanhempi osa valmistui vuonna 1853. Vuonna 1871 se siirtyi tehtailija Antti Ahlströmin omistukseen ja hän rakennutti talon toisen osan vuonna 1883 arkkitehti Brynolf Blomqvistin suunnitelmien mukaan.
Uusrenessanssityylinen arkkitehti F. J. Lindströmin suunnittelema rakennus valmistui vuonna 1885 suolamakasiiniksi. Vuodesta 1984 lähtien siinä on toiminut Porin kaupungin ylläpitämä taidegalleria Poriginal galleria, jolla on näyttelytiloja kahdessa kerroksessa yhteensä yli 200 neliömetriä.
Laivanvarustaja Johan Fredrik Grönfeldt rakennutti kaksikerroksisen uusrenessanssitalon vuonna 1855.
Vuonna 1979 toimintansa aloittanut Porin taidemuseo sijaitsee vuosina 1858–1860 tullilaitoksen käyttöön rakennetussa pakka- ja vaakahuoneessa. C. J. Heidekenin suunnittelemaa rakennusta laajennettiin huomattavasti 1800-luvun lopulla. Gustaf Nyströmin piirustusten mukaan tehdyt uudistukset valmistuivat vuonna 1897. Tulli toimi rakennuksessa aina vuoteen 1963 saakka. 1970-luvulla käynnistettiin saneeraus taidemuseota varten, joka valmistui lopullisesti vuonna 1981.
Laivanvarustaja A. W. Björkmanin rakennuttama uusklassismia edustava talo valmistui vuonna 1854 ja sitä laajennettiin vuonna 1861. Svenska klubben i Björneborg otti talon kokouspaikakseen vuonna 1912 ja Porin Suomalainen Klubi vuonna 1941. Klubiravintolat ovat avoinna myös yleisölle.
Satakunnan Museo on ainoa modernia arkkitehtuuria edustava rakennus Etelärannassa. Vuonna 1973 valmistuneen museorakennuksen on suunnitellut arkkitehti Olaf Küttner. Sen pääsisäänkäynti sijaitsee Hallituskadun puolella, Etelärannasta on sisäänkäynti museon ravintolaan. Museon tontilla olivat aikaisemmin hautausmaa sekä Porin kaksi ensimmäistä kirkkoa, joista myöhäisempi tuhoutui vuoden 1852 palossa. Ennen museon rakentamista paikalla oli puisto.
Myös "Rantamakasiinina" tunnettu arkkitehti Gustaf Nyströmin suunnittelema puurakennus on vuodelta 1896. Alun perin jokisataman välivarastona toimineessa rakennuksessa on ollut ravintola vuodesta 1985. Rantamakasiinin vieressä on Eila Hiltusen vuonna 1984 valmistunut veistos "Polyfonia".


title: Eteläranta (Pori)

text: Kesäaikana Etelärannasta johtaa Kirjurinluotoon Taavi-niminen ponttoonisilta. Vuodesta 1994 lähtien paikalle tuotu silta on saanut nimensä lautturi Taavi Koskisen mukaan. Hän ajoi Kirjurinluotoon kulkevaa lauttaa 1930-luvulta 1970-luvun alkuun saakka.


title: Eteläranta (Pori)

text: Pori Jazzin aikana Eteläranta toimii Jazzkatu-nimisenä festivaalialueena. Se on yksi festivaalin keskeisistä esiintymispaikoista. Jazzkadulla on myyntitelttoja, ravintoloita sekä konserttilavoja, joilla järjestetään lukuisia ilmaistapahtumia. Vuonna 1983 ensimmäistä kertaa avattu Jazzkatu toimi muutaman ensimmäisen vuoden ajan taidemuseon takana olleella kapealla kujalla, josta se siirtyi nopeasti nykyiselle paikalleen Etelärantaan.


title: Joe Jordan (pianisti)

text: Joe Jordan (11. helmikuuta 1882 - 11. syyskuuta 1971) oli amerikkalainen säveltäjä ja pianisti.


title: Joe Jordan (pianisti)

text: Joseph Zachariah Taylor Jordan syntyi Cincinnatissa, Ohion osavaltiossa. Hän varttui St. Louisissa, Missourin osavaltiossa, jonne perhe muutti 1890-luvulla. Hän opiskeli musiikkia Lincoln Institutessa (nyk. Lincolnin yliopisto) Jefferson Cityssä, Missourissa.


title: Joe Jordan (pianisti)

text: Jordan vietti vuosina 1900–1904 pitkiä aikoja St. Louisissa, jossa opiskeli soittamista Tom Turpinin ohjauksessa. Hän soitti mm. Sam Pattersonin ja Louis Chauvinin kanssa . Hän matkusti 1902 lyhyeksi aikaa New Yorkiin, jossa työskenteli säveltäjä Ernest Hoganin kanssa, mutta palasi New Orleansiin jo 1903. Loppuvuodesta 1903 hän työskenteli Chicagossa ja 1904 hän esiintyi St. Louisin maailmannäyttelyssä. Hän matkusti sitten takaisin Chicagoon, jossa hän vaikutti seuraavat parikymmentä vuotta. Siellä hänet pestattiin vuonna 1906 Pekin-teatteriin, jossa hän teki sovituksia orkesterille ja toimi kapellimestarina. Hän toimi tehtävässä aina vuoteen 1909 asti. Tuona aikana hän sävelsi kappaleen ”Pekin Rag”. Hän pistäytyi 1907 New Yorkissa, jossa sävelsi musiikkia Broadwayn musikaaliin "The Husband". Vuosina 1911–1913 hän toimi Pekin-teatterin musiikillisena johtajana, mutta jätti tehtävän joulukuussa 1913. (Teatteri suljettiin alkuvuodesta 1914.)


title: Joe Jordan (pianisti)

text: Vuosina 1915–1916 Jordan oli kiertueella Ranskassa ja Englannissa, ja palattuaan Euroopasta hän toimi liikemiehenä. Hänen omaisuutensa oli jo tuolloin niin suuri, että hän kykeni rakennuttamaan oman kolmikerroksisen toimistotalon (J. Jordan Building), jonka rakennuttamiseen sijoitti 220 000 dollaria. Hän jatkoi kiinteistöliiketoimintaa 1910-luvun lopulta aina 1920-luvun alkupuolelle, jolloin palasi takaisin sävellyksen pariin.


title: Joe Jordan (pianisti)

text: Jordan asui vuosina 1917–1919 Chicagossa ja New Yorkissa. 1920-luvun alussa hän asui pääasiassa Chicagossa. Hän myi omistamansa kiinteistön ja muutti 1924 perheineen pysyvästi New Yorkiin, jossa asettui asumaan Harlemiin. Hän toimi mm. Loew Theatren musiikillisena johtajana. Hänellä oli oma orkesteri, joka teki vuonna 1926 muutamia levytyksiä. Hän esiintyi seuraavana vuonna useissa elokuvateattereissa viulisti Will Marion Cookin kanssa. James P. Johnson palkkasi hänet 1928 kapellimestariksi musikaaleihinsa. Johnsonin johtamassa työryhmässä työskentelivät lisäksi tunnetut muusikot Fats Waller ja Jabbo Smith.


title: Joe Jordan (pianisti)

text: Vuosina 1933–1939 Jordan johti Federal Theater Project's Negro Unit Orchestraa. Sen ohella hän laati orkesterisovituksia Broadwayn musikaaleihin. Jordan esiintyi 1939 Carnegie Hallissa ASCAPin Silver Jubilee Festivalilla. Hän johti tilaisuudessa 75-jäsenistä sinfoniaorkesteria, ja lisäksi mukana oli 350 laulajan kuoro.


title: Joe Jordan (pianisti)

text:
1940-luvun lopulla Jordan muutti Tacomaan, Washingtoniin, jossa vietti loppuelämänsä. 1950-luvun loppupuolella Jordan oli jälleen mukana kiinteistöalalla, ja lisäksi hän sävelsi vielä musiikkia harvakseltaan. Vuonna 1962 Bob Darch organisoi levytysprojektin, jonka tuloksena saatiin tallennettua levylle Jordanin pianonsoittoa. Jordanin ohella levytyksiin osallistuivat vanhat ragtime-pianistit Charles Hubbard Thompson ja Eubie Blake.
Jordan esiintyi 1960-luvulla ja 1970-luvun alussa vielä muutaman kerran julkisesti. Hän esiintyi mm. Ellesburgin jazz- ja ragtime-festivaaleilla marraskuussa 1970. Viimeisen kerran hän esiintyi toukokuussa 1971 Bill Baileyn baarissa, Omahassa, Nebraska osavaltiossa. Hän kuoli Tacomassa syyskuussa 1971.


title: Joe Jordan (pianisti)

text: Jordan avioitui 1917 ranskalaisen Nellien kanssa, mutta avioliitto kesti vain kaksi vuotta. Vuonna 1920 hän tapasi Irene Hudlinin, jonka kanssa avioitui 1922. Parille syntyi kaksi lasta: Lowell Henry v. 1923 ja Marie v. 1924. Irene Jordan kuoli 1960-luvun puolivälissä.


title: Joe Jordan (pianisti)

text: Joe Jordan ehti pitkän elämänsä aikana säveltää useita kappaleita. Hänen tuotantonsa sisältää yli 80 nimikettä.


title: Joe Jordan (pianisti)

text: Lista Jordanin sävellyksistä


title: Hinnalla millä hyvänsä (vuoden 1995 elokuva)

text: Hinnalla millä hyvänsä () on vuonna 1995 julkaistu Gus Van Santin ohjaama mustaksi komediaksi luokiteltu elokuva. Perustuu Joyce Maynardin kirjaan, joka kertoo Pamela Smartin tositarinasta.


text: Kunnianhimoinen televisio-alasta kiinnostunut nainen Suzanne Stone-Maretto (Nicole Kidman) raivaa tietään eteenpäin kohti menestystä mediapiireissä. Aviomies joutuu luonnevikaisen Suzannen murhakohteeksi, kun vaikuttaa olevan vaimonsa menestyksen tiellä. Suzannen mediatutkimukseen kuuluvista ongelmanuorista löytyy murhaamiseen suostuteltavat, joiden päälle syyllisyys kaatuu. Suzannen syyllisyys paljastuu kuitenkin nopeasti.


title: Hurrilaiset kielet

text: Hurrilaiset kielet on kielikunta, johon kuuluu kaksi Lähi-idän kuollutta muinaiskieltä, hurri ja urartu. Hurria puhuttiin Mitannin valtakunnassa (1500–1200 eaa.) nykyisen Syyrian alueella ja urartua Urartun valtakunnassa (900–600 eaa.) Itä-Turkissa.


title: Lauriinihappo

text: Lauriinihappo (eng. "Lauric acid") (tunnetaan myös nimellä Dodekaanihappo) on tyydyttynyt rasvahappo. Yhdistettä esiintyy kookosöljyssä, öljypalmun öljyssä, laakeripuun öljyssä, ihmisen maidossa, vuohenmaidossa ja lehmänmaidossa. Lauriinihappoa käytetään saippuan ja kosmetiikkatuotteiden valmistamiseen sekä laboratoriotutkimuksessa tuntemattoman yhdisteen moolimassan selvittämiseen.


title: Lauriinihappo

text: Vaikka lauriinihappo onkin tyydyttynyt rasva, se nostaa hyvää HDL-kolesterolia. Lauriinihapolla on myös havaittu olevan antimikrobisia ominaisuuksia.


title: Lauriinihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Espanjan ympäriajo 2012

text: Espanjan ympäriajo 2012 oli järjestyksessään 67. Espanjan ympäriajo. Se alkoi joukkueaika-ajolla Pamplonassa 18. elokuuta ja päättyi Madridiin 9. syyskuuta 2012. Kilpailun kokonaismatka oli 3 360 kilometriä. Kilpailussa oli yksi henkilökohtainen aika-ajo ja kolme korkeimman kategorialuokituksen nousuun päättyvää etappia.


title: Espanjan ympäriajo 2012

text: Alberto Contador osallistui suureen ympäriajoon ensimmäisen kerran kilpailukieltonsa jälkeen. Muita ennakkosuosikkeja olivat muun muassa Chris Froome, Joaquim Rodríguez, Igor Anton, Juan José Cobo, Robert Gesink, Jurgen Van Den Broeck, Rigoberto Uran, Nairo Quintana, Alejandro Valverde, Sergio Henao, Bauke Mollema, Thomas De Gendt, Denis Menšov ja Daniel Moreno.


title: Espanjan ympäriajo 2012

text: Kokonaiskilpailun voitti Contador minuutin ja 16 sekunnin erolla pistekilpailun sekä yhdistelmäkilpailun voittaneeseen Valverdeen. Simon Clarke voitti mäkikirikilpailun ja Team Movistar joukkuekilpailun.


title: Espanjan ympäriajo 2012

text: Lähde: cyclingnews.com


title: Espanjan ympäriajo 2012

text: Kilpailussa olivat mukana seuraavat joukkueet:


title: Espanjan ympäriajo 2012

text:
Lähde: Cyclingnews
Lähde: Cyclingnews


title: Yu Wenxia

text: Yu Wenxia (; s. 6. elokuuta 1989 Harbin, Kiina) on kiinalainen malli. Hän voitti vuoden 2012 Miss Maailma -kilpailun Ordosissa, Sisä-Mongoliassa. Kyseessä oli toinen kerta kun Miss Kiina kruunattiin Miss Maailmaksi. Vuonna 2007 Zhang Zilin kruunattiin Miss Maailmaksi.


title: Yu Wenxia

text: Yu Wenxia opiskelee musiikkia ja haluaa tulla musiikinopettajaksi.


title: Miao-jao-kielet

text: Miao-jao-kielet tai hmong-mien-kielet on pieni kielikunta, johon kuuluvia kieliä puhutaan Etelä-Kiinassa ja Kaakkois-Aasiassa. Kieliryhmän tutkimus on ollut vähäistä ja niiden luokitus siksi epätarkka.


title: Etapit 1–11 Espanjan ympäriajossa 2012

text:
Espanjan ympäriajon 2012 etappien 1–11 tulokset:
Lähde:lavuelta.com


title: Ville Mylläri

text: Ville Mylläri (s. 22. maaliskuuta 1985 Peräseinäjoki) on suomalainen kolmiloikkaaja. Hän on saavuttanut Kalevan kisoissa pronssia 2011 ja 2013. Sisäratojen SM-kilpailuissa hän on saavuttanut hopeaa vuosina 2010, 2011, 2012 ja 2013 sekä pronssia 2016.


title: Ville Mylläri

text: Mylläri edustaa Heinäveden Yleisurheilijoita ja häntä valmentaa Erkki Mylläri. Hänen ennätyksensä kolmiloikassa on 15,57 vuodelta 2011 ja halliennätys 15,48 vuodelta 2013. Hänellä on myös maaotteluedustuksia.


title: Nioro

text: Nioro (myös "Nioro du Sahel") on kaupunki ja Nioron piirin hallinnollinen keskus Kayesin alueella Malissa. Se sijaitsee lähellä Mauritanian rajaa 255 kilometriä Kayesista koilliseen. Asukkaita on 33 500 henkeä (vuonna 2009).


title: Nioro

text: Nioron kaupunkikunta rajoittuu pohjoisessa Nioro Tougouné Rangabén, idässä Yérérén, etelässä Guéteman ja lännessä Gadiaba Kadielin maalaiskuntiin. Seutu kuuluu Sahelin vyöhykkeeseen.


title: Nioro

text: Kuntaan kuuluu seitsemän kaupunginosaa ja kahdeksan kylää. Asukkaat ovat etupäässä soninkeja, fulbeja, bambaroita ja maureja.


title: Nioro

text: Seudun pääelinkeinot ovat maanviljely ja karjanhoito. Lisäksi harjoitetaan kaupankäyntiä ja käsityöammatteja.


title: Nioro

text: Nioro on aikoinaan ollut yksi Kaartan pääkaupungeista. Sen nähtävyyksiin kuuluu Umar Tallin moskeija.


title: Kaisa Tyni

text: Kaisa Inkeri Tyni (s. 9. toukokuuta 1990 Vehkalahti) on suomalainen keskimatkojen juoksija, joka on voittanut SM-kultaa yleisurheilun sisäratojen Suomen-mestaruuskilpailussa 2012 800 metrillä ja hopeaa 1 500 metrillä. Vuonna 2011 hän sai yleisurheilun sisäratojen Suomen-mestaruuskilpailussa 800 metrillä hopeaa. Tyni on saavuttanut Kalevan kisoista pronssia 1 500 metrillä vuonna 2012 ja 800 metrillä 2013. Nuorten sarjoissa hän on voittanut Suomen-mestaruuksia ulko- ja sisäradoilla sekä maastojuoksussa. Tyniä valmentaa Mika Soidinsalo ja hän edustaa Pyhtään Yritystä. Vuoteen 2017 saakka hän edusti Haminan Pontevaa. Tynillä on myös maaotteluedustuksia.Lähde: Tilastopaja


title: Leinelä

text: Leinelä () on Vantaalla Koivukylän kaupunginosan pohjoisosassa sijaitseva, Asolan ja Ilolan kaupunginosiin rajoittuva, vuonna 2017 vielä rakenteilla oleva asuinalue.


title: Leinelä

text: Yli 2 500 asukkaalle suunniteltua, lähinnä kerrostaloasuntoja, mutta jonkin verran myös rivi- ja paritaloasuntoja sisältävää kaupunginosaa on pyritty profiloimaan esimerkiksi julkisten taideteosten avulla. Leinelässä toimii päiväkoti ja Alepa, mutta monet muut palvelut vielä uupuivat syksyllä 2017. Leinelä sijaitsee kesällä 2015 käyttöönotetun Kehäradan varrella Koivukylänväylän pohjoispuolella ja asuinaluetta palvelee Leinelän rautatieasema. Leinelässä pysähtyvät I- ja P-junat.


title: Leinelä

text: Ensimmäiset asukkaat muuttivat Leinelään helmikuussa 2011.


title: Kodjala

text: Kodjala on alle 200 asukkaan kylä Laitilassa. Kylä sijaitsee kantatien 43 varrella, muutama kilometri Laitilan keskustasta Uuteenkaupunkiin päin. Kylässä on Kodjalan koulu, jossa on esikoulu sekä peruskoulun luokat 1.–6. Alueella on asutus- ja kulttuurihistoriallisesti arvokkaita kohteita. Kylästä löytynyttä, noin vuosiin 650–800 sijoittuvaa niin sanottua soturihautaa tutkittiin vuosina 1985–1994. Löytö oli Suomen merkittävin uusi muinaislöytö pitkiin aikoihin. Samaan ajanjaksoon kuuluvaa Ristenkömpän röykkiökalmistoa tutkittiin 1930-luvulla. Sieltä on löydetty ainakin neljä erillistä asehautausta.


title: Thailaiset kielet

text: Thailaiset kielet on kaakkoisaasialainen kielikunta, johon kuuluu 25–30 kieltä. Kielikunnasta voidaan käyttää myös nimitystä tai-kadai-kielet. Kielikunnan suurin kieli on thai, jolla on 45 miljoonaa käyttäjää. Thailaisille kielille tyypillistä on tonaalisuus. Sen ja yhteisen sanaston vuoksi thailaiset kielet on aikaisemmin luokiteltu sinotiibetiläisen kielikunnan haaraksi. Thailaisten kielten tärkeimmät alaryhmät ovat thaikielet eli tai-kielet, kadaikielet ja kamsuikielet.Lisäksi on muitakin thailaisia kieliä, joita ei ole luokiteltu mihinkään thailaisten kielten haaraan, kuten Etelä-Kiinan mulao.


title: Cinnabon

text: Cinnabon on yhdysvaltalainen jälkiruokaketju, jolla oli heinäkuussa 2009 yhteensä 750 myymälää kolmessakymmenessä eri maassa. Yhtiön päätuote on korvapuusti. Yrityksen pääkonttori sijaitsee Sandy Springsissä, Georgiassa. Cinnabonin omistaa Focus Brands. Suomen ensimmäinen Cinnabon avattiin maaliskuussa 2015 Kauppakeskus Arabiassa, Helsingissä ja suljettiin maaliskuussa 2016.


title: Cinnabon

text: Ensimmäinen Cinnabon-myymälä avattiin 4. joulukuuta 1985 Seattlen alueella Federal Wayn kaupungissa. Myymälä toimi aluksi normaalina konditoriana Sea Tac Mallin kauppakeskuksessa ja myi Cinnabonin nykyisistä tuotteista vain Cinnabon Classic -leivoksia. Cinnabon on sittemmin kehittynyt franchise-myyntisopimuksilla toimivaksi ketjuksi. Ensimmäinen franchise-myymälä avattiin elokuussa 1986 Philadelphiassa. Vuonna 1991 avattiin Detroitin kansainvälisellä lentoasemalla ensimmäinen kauppakeskuksen ulkopuolinen Cinnabon-konditoria. Nykyään Cinnabon-konditorioita on muun muassa sotilastukikohdissa, kauppakeskuksissa, lentoasemilla, yliopistokampuksilla, julkisen liikenteen asemilla, kasinoissa ja huvipuistoissa.


title: Cinnabon

text: Cinnabonilla on monia kansainvälisiä franchise-yrittäjien myymälöitä. Laajin Pohjois-Amerikan ulkopuolella oleva myymälä on Stars Centerin ostoskeskuksessa Kairossa.


title: Cinnabon

text: Vuonna 1998 AFC Enterprises, Inc. osti Cinnabonin 65 miljoonalla dollarilla. Vuonna 2004 AFC Enterprises, Inc. myi Cinnabonin 30,3 miljoonalla dollarilla Focus Brands, Inc:lle, jonka omistaa atlantalainen yksityinen pääomasijoitusyhtiö Roark Capital Group.


title: Kodjalan koulu

text: Kodjalan koulu on peruskoulu, joka sijaitsee Kodjalan kylässä Laitilassa. Koulussa opiskelee lukuvuosittain noin 60 - 80 oppilasta. Kodjalan koulussa on yhdysluokat, eli kaksi luokkaa opiskelee yhdessä luokkahuoneessa.


title: Firevision

text: Firevision oli suomalainen elektropop-yhtye, joka perustettiin Vaasassa vuonna 2003. Yhtyeeseen kuuluivat Mikko Tamminen ja Arttu Peljo.


title: Firevision

text: Yhtyeen tunnetuimpiin kappaleisiin kuuluu ”Stars”. Yhtye julkaisi debyyttialbumin "The Game You Play" vuonna 2003. Vuonna 2008 Peljo kertoi yhtyeen kotisivuilla lopettamisesta. He jatkavat kuitenkin tuottamista muissa projekteissa.


title: Katri Hirvonen

text: Katri Saara Elina Hirvonen (s. 25. kesäkuuta 1990 Tohmajärvi) on suomalainen kiekonheittäjä ja kuulantyöntäjä. Selkeänä päälajina hänellä on kiekonheitto. Hirvonen edustaa Joensuun Katajaa ja häntä valmentavat Ari Hirvonen ja Teemu Olli.


title: Katri Hirvonen

text: Kalevan kisoissa Hirvonen on saavuttanut kiekonheitossa hopeaa vuosina 2011, 2013 ja 2014 sekä pronssia vuosina 2012, 2015, 2016, 2017 ja 2018. Kuulantyönnössä hän voitti kultaa vuosina 2013 ja 2016 sekä pronssia vuosina 2012, 2014 ja 2015. Sisäratojen SM-kilpailuissa Hirvonen voitti kuulantyönnössä kultaa 2012, 2013, 2014 ja 2016, hopeaa 2015 ja 2017 sekä pronssia 2018. Kiekonheiton talvimestaruuskilpailuissa hän on saavuttanut kultaa 2016, hopeaa 2013 ja 2014 ja pronssia 2015.


title: Katri Hirvonen

text: Ensimmäisissä aikuisten arvokisoissa Hirvonen kilpaili Zürichissä 2014. Hän karsiutui kiekonheiton finaalista tuloksella 50,96. Hirvosella on myös maaotteluedustuksia.


title: Katri Hirvonen

text: Hirvosen kiekonheittoennätys on 57,44 m (2014). Kuulantyönnössä hänen ennätyksensä ovat ulkoradoilla 15,33 m (2013) ja sisäradoilla 15,32 m (2014).


title: Jevgenija Kolodko

text: Jevgenija Nikolajevna Kolodko (, s. 22. heinäkuuta 1990 Nerjungri, Saha, Venäjä) on venäläinen kuulantyöntäjä.


title: Jevgenija Kolodko

text: Kolodko oli yhdeksäs alle 20-vuotiaiden EM-kilpailuissa 2009 tuloksella 14,50 m. Vuonna 2011 hän voitti kultaa alle 23-vuotiaiden EM-kilpailuissa tuloksella 18,87 m ja sijoittui viidenneksi Daegun MM-kilpailuissa tuloksella 19,78 m. Seuraavana vuonna Kolodko oli seitsemäs Istanbulin MM-hallikisoissa tuloksella 18,57 m.


title: Jevgenija Kolodko

text: Lontoon olympialaisissa Kolodko sijoittui alun perin kolmanneksi (tulos 20,48 m). Hän nousi toiselle sijalle Nadzeja Astaptšukin dopinghylkäyksen jälkeen, mutta tuli lopulta itse hylätyksi vuonna 2016. Hänen Lontoon olympialaisissa antamansa dopingnäytteen uusintatutkimuksessa oli merkkejä dopingin käytöstä. Kolodko sai tapauksesta kahden vuoden kilpailukiellon ajalle 2.7.2016–1.7.2018 ja hänen suorituksensa aikavälillä 6.8.2012–5.8.2014 hylättiin. Hylättyihin tuloksiin sisältyi vuoden 2013 Göteborgin EM-hallikilpailuiden toinen sija (tuloksella 19,04 m) ja Moskovan MM-kilpailuiden viides sija (19,81) sekä vuoden 2014 Sopotin MM-hallikilpailuiden neljäs sija.


title: Jevgenija Kolodko

text: Zürichin EM-kilpailuissa 2014 hän sai hopeaa tuloksella 19,39.


title: Jevgenija Kolodko

text: Kolodkon ennätys on 20,22 m, jonka hän työnsi Adlerissa 27. toukokuuta 2012.


title: Amerikananturat

text: Amerikananturat (Achiridae) on kampelakaloihin kuuluva heimo. Heimon lajeja tavataan Pohjois- ja Etelä-Amerikasta niin makeista, suolaisista kuin murtovesistä.


title: Amerikananturat

text: Varhaisimmat amerikananturoiden heimoon kuuluvien lajien fossiilit on ajoitettu eoseenikaudelle. Heimon kalat ovat läheistä sukua kielikampeloille (Cynoglossidae) ja merianturoille (Soleidae) ja aikaisemmin ne luettiin merianturoiden alaheimoksi Achirinae. Amerikananturoihin kuuluu lähteestä riippuen 7–9 sukua ja noin 33 lajia. Kooltaan ne ovat pienehköjä ja kasvavat kookkaimmillaan noin 35 cm pitkiksi. Ruumiinrakenteeltaan ne ovat hyvin litteitä ja ovaalinmuotoisia kaloja. Silmät ovat pienehköt ja sijaitsevat oikealla kyljellä. Pyrstöevä ei ole yhtynyt selkä- ja peräevien kanssa. Rintaevät puuttuvat tai ovat yhtyneet peräevän kanssa. Heimon lajien suu on pieni ja huulet paksut, alahuuli on piilossa suun ollessa suljettuna. Alahuulessa on usein ulokkeita. Amerikananturoiden suomut ovat karkeita muilla paitsi "Gymnachirus"-suvun lajeilla, joilta suomut puuttuvat. Pohjaväriltään amerikananturat ovat oikeasta kyljestään ruskeita tai mustia ja ruumiissa on usein viiruja tai laikkuja ja täpliä. Vasen kylki on vaalea.


title: Amerikananturat

text: Amerikananturoita tavataan Yhdysvalloista Argentiinaan ulottuvalta alueelta. Heimoon kuuluu niin meressä kuin makeissa vesissäkin eläviä lajeja. Eräät lajit kuten viidakkoantura ("Achirus achirus") ja laguuniantura ("Achirus lineatus") elävät Pohjois-Amerikassa Atlantin rannikolla mutta Etelä-Amerikassa makeissa vesissä muun muassa Amazonjoessa. Järviantura elää makeissa vesissä Massachusettsista Panamaan ulottuvalla vyöhykkeellä. Amerikananturat elävät lähellä pohjaa ja niitä tavataan aina 300 metrin syvyydestä. Heimon kalojen ravintoa ovat pääasiassa selkärangattomat eläimet, mutta suurimmat lajit syövät myös pieniä kaloja. Amerikananturat ovat hyviä ruokakaloja mutta eivät pienen kokonsa vuoksi kovin merkittäviä kaupallisesti.


title: Haiducii

text: Haiducii, oikealta nimeltään Paula Mitrache (s. 4. kesäkuuta 1977), on romanialainen laulaja. Hän teki O-Zonen ”Dragostea din tei” -kappaleesta oman versionsa vuonna 2004. Italiassa ja Ruotsissa se sijoittui singlelistan ykkössijalle. Kappaletta on myyty Euroopassa yli kaksi miljoonaa kertaa.


title: Bullion-kolikko

text: Bullion-kolikko tai bullion on yleinen kansainvälinen termi kolikolle, joka on lyöty jalometalliin kuten kultaraha. Bullionin mielletään sijoitukseksi tai pitävän arvon itsessään. Sijoituskolikoiksi usein ajatellaan kolikot, jotka on lyöty vuoden 1800 jälkeen, joiden jalometallipitoisuus on vähintään 90 % ja jotka ovat tai ovat olleet virallista valuuttaa jossakin valtiossa tai alueella. Bullion-kolikoita on usein saatavilla kullasta ja hopeasta, mutta esimerkiksi tunnetut kolikot Krugerrand ja Sveitsin Vreneli on lyötynä vain kultaan. American Eagle -sarjaa on saatavana kullasta, hopeasta ja platinasta. Kanadan Maple Leaf -sarjaa on saatavilla kullasta, hopeasta, platinasta sekä palladiumista. Vuodesta 2000 lähtien fyysinen sijoituskulta on ollut Suomessa arvonlisäverosta vapaata, josta oli jo vuonna 1998 Euroopan unionin aluetta koskeva säädös.


title: Bullion-kolikko

text: Bu-kolikot tarkoittaa eri asiaa kuin ”bullion”, mutta bullion-kolikot voidaan jakaa myös bu- tai proof-laatuisiin, koska ne ovat kansainvälisiä laatukäsitteitä. Bu-kolikot voivat siten tarkoittaa esimerkiksi kahden euron kolikoita, jotka eivät ole bullion-kolikoita. Laatuluokitus kertoo yleisesti valmistustavasta ja se näkyy kolikossa; bu-laadussa kolikon pinta on kiiltävyydeltään sama(matta) kun taas proof laadussa kolikon kuvan tausta on usein kiillotettu peilimäisen kiiltäväksi korostamaan kolikon lyöntikuviota.


title: Mario Winans

text: Mario Winans (s. 27. elokuuta 1974) on yhdysvaltalainen R&B-laulaja, lauluntekijä ja musiikkituottaja.


title: Mario Winans

text: Winans julkaisi vuonna 1997 albumin Motown Recordsin kautta. Vuonna 2004 hän julkaisi toisen albuminsa, "Hurt No More", Bad Boy Recordsin kautta. Se debytoi Billboard 200 -listan sijalla kaksi yli 222 000 kappaleen myyntimäärällä. Hänen singlensä ”I Don't Wanna Know”, sijoittui Billboard Hot 100 -listalla toiselle sijalle ja ykkösijalle Britannian singlelistalla.


title: Ville Lampinen

text: Ville Lampinen (s. 12. joulukuuta 1994) on suomalainen 400 ja 800 metrin juoksija. Hän edustaa vantaalaista Kenttäurheilijat-58:aa ja häntä valmentaa Pekka Nurmi.


title: Ville Lampinen

text: Kalevan kisoissa Lampinen on voittanut 800 metrillä SM-kultaa vuosina 2014, 2015, 2016 ja 2017 sekä pronssia vuosina 2013 ja 2018. Hän on voittanut kultaa myös 400 metrillä vuonna 2014 silloisella ennätyksellään 47,85 ja vuonna 2016 uudella ennätysajalla 47,51 ja vuonna 2017 ajalla 48,20. Viestijuoksun Suomen-mestaruuskilpailuissa Lampinen on 4 × 400 metrin viestijuoksussa voittanut kultaa vuonna 2017 ja pronssia vuonna 2016. 4 × 800 metrin viestijuoksussa hän sai pronssia vuonna 2017. Sisäratojen SM-kilpailuissa Lampinen on saavuttanut 400 metrillä kultaa vuosina 2012 ja 2015 ja pronssia vuonna 2013. Vuonna 2015 hän voitti kultaa myös 800 metrillä.


title: Ville Lampinen

text: Barcelonan alle 20-vuotiaiden MM-kisoissa 2012 Lampinen osallistui 4 × 400 metrin viestiin. Rietin alle 20-vuotiaiden EM-kilpailuissa 2013 hän eteni 800 metrillä välieriin.


title: Ville Lampinen

text: Syksyllä 2015 Lampinen aloitti opinnot Villanovan yliopistossa Yhdysvalloissa. 16. tammikuuta 2016 hän juoksi New Yorkissa 800 metrillä uuden halliennätyksensä 1.50,71. Aika on Suomessa 22-vuotiaiden ikäluokassa kaikkien aikojen kolmanneksi paras Niklas Rehulan (1985) ja Ari Suhosen (1987) jälkeen.


title: The Sims 3: Vuodenajat

text: The Sims 3: Vuodenajat ("The Sims 3: Seasons") on "The Sims 3" -pelin kahdeksas lisäosa. Nimensä mukaisesti sen tärkein ominaisuus on peliin tuotavat neljä vuodenaikaa.


title: The Sims 3: Vuodenajat

text: Uusina harrasteina simit esimerkiksi uida meressä kesällä, kaivertaa kurpitsoja syksyllä ja lumilautailla talvella sekä osallistua kevät-, kesä-, syys- tai talviriehaan. He voivat vilustua ja jäätyä kylmässä, syttyä tuleen auringossa tai joutua salaman iskemäksi. Lisäosassa tulee myös paljon uusia vaatteita ja tavaroita, uusi vaatekategoria, muutama uusi luonteenpiirre sekä avaruusoliot.


title: Heikki Peltola (tietokirjailija)

text: Heikki Kalevi Peltola (s. 10. joulukuuta 1952 Kiuruvesi) on suomalainen luennoitsija ja tietokirjailija.


title: Heikki Peltola (tietokirjailija)

text: Peltola valmistui kauppatieteiden maisteriksi Helsingin kauppakorkeakoulusta 1976 pääaineinaan laskentatoimi ja johtaminen. Armeijan jälkeen hän toimi Keskon rautaryhmässä konsulttina 1977-1982, Keskon elintarvikeryhmän neuvontapäällikkönä ja johtoryhmän jäsenenä 1982-1987.


title: Heikki Peltola (tietokirjailija)

text: Hän siirtyi Kehittyvä kauppa -lehden päätoimittajaksi helmikuussa 1987 ja toimi siinä tehtävässä joulukuuhun 1997 asti. Elokuussa 1993 hänet nimitettiin K-kauppiasliiton (silloinen SVL) pääsihteeriksi, vastuunaan ammattilehdet, Mestarimyyjäkoulutus, järjestötoiminnan kehittäminen ja konferenssit. Hän oli K-kauppiasliiton johtoryhmän jäsen ja läheisesti mukana K-ryhmän ketjuuntumisen ensimmäisessä vaiheessa.


title: Heikki Peltola (tietokirjailija)

text: Lokakuussa 1997 Peltola perusti valmennusyritys Nostetuotanto Oy:n yhdessä filosofi Esa Saarisen kanssa. Yhtiön tarkoituksena on toisaalta "saada tavalliset työtiistait tuntumaan vähemmän työltä ja enemmän elämältä" ja "saada asiakas sanomaan: MAHtavaa!"


title: Heikki Peltola (tietokirjailija)

text: Peltola on pitänyt yli 3000 julkista luentoa ja työskennellyt yli 1000 työyhteisön kanssa. Hän on kirjoittanut yhdeksän kirjaa, jotka käsittelevät työtä, henkistä johtajuutta, itsensä johtamista, asiakaspalvelua ja palvelun johtamista. Lisäksi hän on toiminut asiantuntijana ja luennoitsijana monissa työelämää ja palvelua kehittävissä hankkeissa työryhmissä (mm. VETO, Kesto, Palvelut 2020).


title: Heikki Peltola (tietokirjailija)

text: Peltola määrittelee nosteen "voimaksi, jolla ihmiset nostavat toisiaan". Kirjassaan "Yhtenä" hän lanseerasi käsitteen alimielisyys tarkoittaen ihmisten tapaa aliarvioida itseään ja vähätellä osaamistaan ja saavutuksiaan. Sen vastakohta on ylimielisyys. Kun ihmisellä on sopiva määrä egoa, hän on tervemielinen. Muita Peltolan luomia käsitteitä ovat me-mieli (ajatella ja toimia yhdessä niin, että ihmiset kokevat toimivansa yhtenä), pomokratia (yhteisö, jossa pomot päättävät kaikesta eikä päätöksiä perustella), mentologi (mentoroinnin ja dialogin yhdistelmä) ja ihmeily (ihmeiden näkeminen ja tekeminen).


title: Heikki Peltola (tietokirjailija)

text: Peltolan mukaan hyvä yhteistyö edellyttää kaikilta yhteistyön osapuolilta kykyä säätää omaa egoa tarkoituksen edellyttämään tasoon. Hän käyttää yhteistyön kehittämisessä kiteytystekniikkaa yhdistettynä dialogiin, jossa tavoitteena ei ole olla samaa mieltä eikä alistaa ketään vaan oppia yhdessä syvemmin ymmärtämään systeemi, jossa toimitaan. Hänen mukaansa on kahdenlaisia ryhmiä: vahvoja ja tyhmiä. Vahvoissa ryhmissä ihmiset saavat olla oma itsensä ja pääsevät käyttämään kykyjään, tyhmässä riidellään vallasta ja vältellään vastuuta.


title: Heikki Peltola (tietokirjailija)

text: Peltola on naimisissa ja hänellä on kolme poikaa.


title: Danzel

text: Danzel, oikealta nimeltään Johan Waem (s. 9. marraskuuta 1976), on belgialainen dance-artisti.


title: Danzel

text: Vuonna 2003 hän pääsi Belgian Idolsin finaaliin. Hänen debyyttisinglensä on nimeltään ”Pump It Up”. Ensimmäisen albuminsa hän julkaisi syksyllä 2004. Vuonna 2006 hän osallistui Puolan Euroviisukarsintoihin kappaleella ”Undercover”.


title: Danzel

text: Danzel on julkaissut kolme albumia, viimeisimmän vuonna 2008.


title: Jelena Sokolova (pituushyppääjä)

text: Jelena Aleksandrovna Sokolova (, s. 23. heinäkuuta 1986 Belgorod, Venäjä) on venäläinen pituushyppääjä.


title: Jelena Sokolova (pituushyppääjä)

text: Sokolova oli viides Birminghamin EM-hallikisoissa 2007 tuloksella 653 cm ja kolmas saman vuoden alle 23-vuotiaiden EM-kilpailuissa tuloksella 671 cm. Bangkokin universiadeissa hän sijoittui toiseksi. Vuonna 2009 hän voitti hopeaa Torinon EM-hallikisoissa tuloksella 684 cm, mutta karsiutui Berliinin MM-kilpailuissa. Vuonna 2012 Sokolova karsiutui Istanbulin MM-hallikisoissa, mutta voitti hopeaa Lontoon olympialaisissa tuloksella 707 cm. Seuraavana vuonna hän oli toinen Kazanin universiadeissa ja yhdeksäs Moskovan MM-kilpailuissa.


title: Jelena Sokolova (pituushyppääjä)

text: Sokolovan ennätys on 707 cm, jonka hän hyppäsi Lontoossa 8. elokuuta 2012. Sisäradoilla hän on hypännyt 688 cm Moskovassa 23. helmikuuta 2012.


title: Jelena Sokolova

text: Jelena Sokolova on seuraavien henkilöiden nimi:


title: Apollo (artisti)

text: Apollo, oikealta nimeltään Martin Mustonen, on suomalainen hip hop -artisti, joka julkaisi ensimmäisen albuminsa "täst lähtee" vuonna 2003. Vuonna 2005 tunnetuimman singlensä ”Peli”. Toisen albuminsa, "Ei huolta huomisest", hän julkaisi samana vuonna Playground Music -levy-yhtiön kautta.


title: Apollo (artisti)

text: Vuonna 2006 Apollo oli mukana Rockin da North -yhtyeen kiertueella.


title: Apollo (artisti)

text: Soolouransa jälkeen Mustonen on toiminut musiikkifestivaali Summer upin järjestäjänä.


title: Miia Lindholm

text: Miia Marianna Lindholm (o.s. Kurppa, s. 30. tammikuuta 1988 Salo) on suomalainen yleisurheilija. Hänen lajejaan ovat seitsenottelu, pituushyppy ja korkeushyppy. Lindholm edustaa HIFK-Friidrottia. Häntä valmentaa Reijo Jokela. Vuoteen 2015 saakka hän edusti Salon Vilpasta ja vuosina 2016–2017 Viipurin Urheilijoita.


title: Miia Lindholm

text: Lindholm voitti seitsenottelun Suomen mestaruuden Vaasan Kalevan kisoissa 2013. Lahdessa 2012 hän sai hopeaa ja Turussa 2011 pronssia.


title: Miia Lindholm

text: Sisäratojen SM-kilpailussa 2012 Lindholm voitti hopeaa pituushypyssä tuloksella 603 cm. Sisäratojen SM-kilpailussa 2010 hän saavutti pronssia tuloksella 587 cm. Sisäratojen SM-kilpailussa 2017 hän sai pronssia korkeushypyssä tuloksella 179.


title: Miia Lindholm

text: Sisäradoilla Lindholm on voittanut Suomen mestaruuden viisiottelussa 2012, 2013, 2014, 2015, 2016 ja 2017.


title: Miia Lindholm

text: Hän on hypännyt pituudessa myötätuulituloksen 621 cm (+3,6 m/s).


title: Bougouni

text: Bougouni on kaupunki ja Bougounin piirin hallinnollinen keskus Sikasson alueella Malissa. Se sijaitsee maan eteläosassa 210 kilometriä Sikassosta länteen. Asukkaita on 59 700 henkeä.


title: Bougouni

text: Bougounin kaupunkikunta rajoittuu pohjoisessa Kokélén, idässä Zantiébougoun ja Kolan, etelässä Tiémala Banimonotién ja lännessä Faradiélén maalaiskuntiin. Seutu kuuluu Guinean ja Sudanin siirtymäalueeseen. Kunta käsittää 7 kaupunginosaa ja 21 kylää.


title: Bougouni

text: Kaupungin kautta kulkee Bamakon ja Sikasson välinen maantie RN7, josta haarautuu yhteys Norsunluurannikolle. Seudun pääelinkeino on maanviljely. Myyntiin kasvatetaan puuvillaa, maapähkinää ja seesamia. Lisäksi harjoitetaan keräilyä, karjanhoitoa, kalastusta, käsityöammatteja ja kaupankäyntiä. Bougounissa on maataloustuotteita jalostavaa teollisuutta. Osa väestöstä hakeutuu kausitöihin Bamakoon, Norsunluurannikolle tai Guineaan.


title: Bougouni

text: Bougounissa on muutamia majoituspalveluja, mutta kaupunki ei ole varsinainen matkailukohde.


title: Jan Bosas

text: Jan Stefan Bosas (s. 14. maaliskuuta 1985) on suomalainen yleisurheilija. Hän on voittanut 400 metriä yleisurheilun sisäratojen Suomen-mestaruuskilpailussa 2009 ja sijoittui 800 metrillä toiseksi. Hän edustaa Esbo Idrottsföreningia. Häntä valmentaa Jens Wallin. Hänellä on myös maaotteluedustuksia.


title: Šumenin alue

text: Šumenin alue on yksi Bulgarian alueista. Se sijaitsee maan koillisosassa ja on jaettu kymmeneen kuntaan.


title: Crumbland

text: Crumbland oli suomalainen yhtye. Se osallistui vuonna 2008 Suomen Euroviisukarsintoihin kappaleella °Pleasure°. Yhtye lopetti vuonna 2010, sen jäsenten keskittyessä omiin projekteihinsa. Yhtyeen laulajana toimi Jontte Genberg, basistina Antti Pylkkänen, rumpalina Pexi Parviainen ja kitaristina Teemu Seppälä.


Jääkiekon nuorten maailmanmestaruuskilpailut 1983 pelattiin Neuvostoliitossa ja maailmanmestaruuden voitti isäntämaa Neuvostoliitto. Mukana oli myös ensimmäistä kertaa C-sarjan turnaus.
 A-sarja


title: Luettelo tyydyttyneistä rasvahapoista

text: Tähän on luetteloitu tunnetuimmat tyydyttyneet rasvahapot.


title: Craig Gentry

text: Craig Alan Gentry (s. 29. marraskuuta 1983) on yhdysvaltalainen baseballpelaaja, joka pelaa tällä hetkellä Texas Rangersissa.


title: Craig Gentry

text: Gentry aloitti baseballuransa vuonna 2006, jolloin Texas Rangers osti hänet alemmassa Northwest Leaguessa pelaavaan Spokane Indiansiin. Gentry pelasi ensimmäistä kertaa Major Leaguessa vuonna 2009, mutta esiintyi vain 11 ottelussa. Vuonna 2010 Gentry aloitti kauden Minor Leaguessa pelannessa Oklahoma City RedHawksissa, mutta hänet kutsuttiin huhtikuussa takaisin Major Leagueen korvaamaan loukkaantunut Nelson Cruz. Gentry pelasi yhteensä 20 ottelussa, ennen kuin hän palasi Oklahomaan.


title: Craig Gentry

text: Vuonna 2011 Gentry pelasi Major Leaguessa yhteensä 64:ssä ottelussa, ja päätti kauden .271 lyöntituloksella, 13 lyödyllä juoksulla ja yhdellä kunnarilla. Hän myös pelasi yhteensä 20 ottelua Minor Leaguessa pelanneessa Round Rock Expressissa. Vuoden 2012 kaudella Gentry on pelannut yksinomaan Texas Rangerissa. Hän myös syötti yhden erän 12–1 tappiossa Oakland Athleticsia vastaan ja päästi erän aikana kaksi juoksua.


title: Tuomilude

text: Tuomilude ("Acanthosoma haemorrhoidale") on lehväluteisiin kuuluva hyönteinen.


title: Tuomilude

text: Tuomilude on suurikokoinen lehtipuissa ja pensaissa elävä ludelaji. Sen pituus on noin 1,4 senttiä.


title: Tuomilude

text: Tuomilude-emo munii keväällä, ja munista kehittyvät nymfit ruokailevat kypsyvillä marjoilla. Aikuiset yksilöt kuorituvat elokuussa. Myöhään syksyllä ne vajoavat talvihirrikseen, herätäkseen keväällä munimaan.


title: Tuomilude

text: Puutarhoissa tuomiludetta pidetään harmittomana lajina.


title: Suomen joulukirkkojen pakokauhut

text: Suomen joulukirkkojen pakokauhut olivat suomalaisissa kirkoissa 1600–1800-luvuilla sattuneita onnettomuuksia, jotka johtuivat täydessä joulukirkossa syntyneestä pakokauhusta. Ihmishenkiä vaatineita tapauksia tiedetään ainakin kuusi, mutta niitä on saattanut olla useampiakin. Kuolonuhreja ne vaativat vuosina 1760–1882 ainakin 97. Onnettomuudet olivat aikanaan niin merkittäviä tapahtumia, että kolme niistä sai kansan suussa omat nimityksensä, jotka kulkivat sukupolvelta toiselle.


title: Suomen joulukirkkojen pakokauhut

text: Yhteistä onnettomuuksille on se, että yhtä lukuun ottamatta ne kaikki johtuivat väärästä palohälytyksestä. Täydessä kirkossa levisi huhu tulipalosta, minkä jälkeen kirkkokansa ryntäsi kohti ulko-ovia. Osa ihmisistä tallautui muiden ihmisten jalkoihin saaden surmansa. Yhdessäkään tunnetuista tapauksista ei kuitenkaan ollut todellista tulipaloa.


title: Suomen joulukirkkojen pakokauhut

text: Olosuhteet lämmittämättömissä ja hämärissä joulukirkoissa olivat otolliset katastrofien syntymiselle: suuri väentungos, avotuli kynttilöiden muodossa ja henkisesti jännittyneessä tilassa olevat ihmiset. Alkoholin käyttö lämmikkeenä oli myös yleistä, kun joulukirkkoon oli saavuttu talvipakkasilla jopa useiden kymmenien kilometrien päästä.


title: Suomen joulukirkkojen pakokauhut

text: Onnettomuuksissa kuolleista suurin osa oli lapsia ja nuoria, 10–20-vuotiaita. Tämän on katsottu selittyneen sillä, että nuoret seuraavat itse jumalanpalvelusta välinpitämättömästi. Sen sijaan he aistivat vanhempia ihmisiä paremmin ympärillään tapahtuvia muita asioita, ja näin heidän keskuuteensa levisivät huhut irrallaan olevasta tulesta nopeammin kuin aikuisiin. Lapset ryntäsivät ensimmäisenä kirkkojen ahtaille käytäville ja uloskäynneille. Ulko-ovet olivat yleensä liian pienet kirkossa olleelle väkimäärälle. Ihmisiä oli lisäksi runsaasti kirkon parvilla, josta johtivat alas kapeat ja jyrkät portaat. Oville ja portaikkoihin ensimmäisinä ehtineet ja sinne juuttuneet lapset jäivät perässään seuranneen ihmismassan puristamiksi ja tallomiksi.


title: Suomen joulukirkkojen pakokauhut

text: Yksi olennainen syy uloskäyntien tukkeutumiseen oli se, että kirkkojen ovet aukesivat sisäänpäin. Vasta Kokemäen vuoden 1882 katastrofin jälkeen annettiin määräys, jonka mukaan ovet piti muuttaa ulospäin aukeaviksi.


title: Suomen joulukirkkojen pakokauhut

text: Ensimmäinen tunnettu ihmishengen vaatinut onnettomuus tapahtui Kuopion kirkossa jouluna 1669. Ehtoolliselle oli niin suuri tungos, että yksi nainen tallattiin kuoliaaksi. Tapauksen johdosta lääninrovasti antoi uusia ohjeita ehtoolliselle tulemista varten.


title: Suomen joulukirkkojen pakokauhut

text: Vuonna 1730 valmistuneessa puukirkossa sattunut Kuopion onnettomuus on ensimmäinen, jolle annettiin oma nimitys.


title: Suomen joulukirkkojen pakokauhut

text: Tapaus sai alkunsa puoli yhdeksän aikaan aamulla, kun kirkon käytävällä istunut nainen oli 1- ja 3-vuotiaiden lastensa kanssa jäänyt päälle kaatuneen väkijoukon jalkoihin. Naisen molemmat lapset saivat surmansa. Hänen huutonsa saivat aikaan yleisen pakokauhun, joka yltyi vielä entisestään, kun joku huusi kirkon olevan liekeissä. Kirkkoherra apulaisineen yritti saarnatuolista turhaan hillitä kolmelle uloskäynnille ryntääviä ihmisiä. Kaaos vaati yhteensä 14 kuolonuhria.


title: Suomen joulukirkkojen pakokauhut

text: Onnettomuutta käsiteltiin seuraavana kesänä käräjillä. Kaikkia uhrien omaisia kuulusteltiin, ja vainajien vammat kirjattiin ylös. Käräjäpöytäkirjojen mukaan yhdeksällä uhrilla oli kuolinsyynä ruhjoutuminen, viidellä katsottiin vammojen olleen niin vähäisiä, että heidän pääteltiin tukehtuneen.


title: Suomen joulukirkkojen pakokauhut

text: Professori Ilkka Mäntylä on julkaissut tapauksesta kirjan "Kuopion rytyjoulu vuonna 1760".


title: Suomen joulukirkkojen pakokauhut

text: Lammin kirkossa sattuneessa joukkopaniikissa menetti henkensä kymmenen ihmistä. Parvella istuneen 18-vuotiaan palvelijattaren kynttilä oli pudonnut lehterin ja alakerran sisäkaton väliseen tilaan. Tyttö oli hakenut ulkoa lunta ja yrittänyt tuloksetta sammuttaa palamaan jäänyttä kynttilää. Alakertaan loistanut kynttilän liekki pelästytti sen huomanneen naisen, joka oli huutanut "tulen olevan valloillaan lehterillä".


title: Suomen joulukirkkojen pakokauhut

text: Huuto sai aikaan valtavan pakokauhun. Osa parvella olijoista hyppäsi alas kirkkosaliin, osa taas ikkunoista ulos. Pakokauhuun joutuneet ihmiset talloivat toisiaan rynnätessään kohti ovia. Tungoksen laannuttua havaittiin, että mitään tulipaloa ei ollut.


title: Suomen joulukirkkojen pakokauhut

text: Juvan vuonna 1729 valmistuneessa kirkossa syntyneessä pakokauhussa menehtyi 15 nuorta naista. Paniikki sai alkunsa huudahduksesta ”tuli on irti!”


title: Suomen joulukirkkojen pakokauhut

text: Onnettomuuden johdosta esitettiin uuden kirkon rakentamista. Päätös tehtiin kuitenkin vasta vuonna 1841, ja Juvan uusi kirkko valmistui lopulta vuonna 1863. Vanha kirkko purettiin vuonna 1870 ja se toimii nykyään Anttolan kirkkona.


title: Suomen joulukirkkojen pakokauhut

text: Sortavalan luterilaisessa kirkossa jouluna 1843 sattunut pakokauhu on onnettomuuksista tuhoisin.


title: Suomen joulukirkkojen pakokauhut

text: Sortavalan kirkossa oli käynnissä suuri korjaustyö, joka oli jäänyt kesän jäljiltä kesken. Penkit oli poistettu ja ihmiset joutuivat osallistumaan jumalanpalvelukseen seisaaltaan. Kirkossa oli myös rakennustelineitä ja puutavarakasoja. Erään lautapinon ja seinän väliin putosi kynttilä ikkunalaudalta. Ahtaaseen väliin oli vaikea päästä käsiksi, ja niinpä kynttilää yritettiin sammuttaa tuomalla sen päälle lunta. Kynttilä oli ilmeisesti sytyttänyt joitakin lastuja palamaan, ja siitä syntynyt savu sai aikaan pakokauhun kirkkokansan keskuudessa.


title: Suomen joulukirkkojen pakokauhut

text: Ihmisiä kaatui sadoittain ahtaaseen ulko-ovelle johtaneeseen portaikkoon ja yhteensä 54 ihmistä kuoli onnettomuudessa.


title: Suomen joulukirkkojen pakokauhut

text: Viimeisin kuolonuhreja vaatinut onnettomuus tapahtui Kokemäen kirkossa vuonna 1882. Paniikin saivat aikaan paikalle humalassa saapuneet kolme nuorta miestä, jotka tunkivat itsensä väkisin aivan kirkon etuosaan. Papin saarnan aikana kuului parven alta huuto: ”Kirkko pallaa, alttari puttoo ja kivimuuri kaatuu.” Seuranneessa väentungoksessa sai surmansa kolme ihmistä.


title: Suomen joulukirkkojen pakokauhut

text: Pakokauhun aikaan saaneet miehet tuomittiin myöhemmin käräjillä muutamien vuosien vankeusrangaistuksiin.


title: Rohtosammakonputki

text: Rohtosammakonputki ("Centella asiatica" tai "Hydrocotyle asiatica") on kasvilaji sarjakukkaiskasvien heimossa suvussa "Centella". Se on pieni, alun perin trooppisesta Aasiasta kotoisin oleva ruohovartinen kasvi. Rohtosammakonputkea on pitkään käytetty lääkekasvina laajalla alueella Aasiassa. Lisäksi kasvia käytetään nykyisin vihanneksena ja juomien raaka-aineena trooppisessa Aasiassa.


title: Rohtosammakonputki

text: Rohtosammakonputki on maanmyötäisesti rönsyilevä ruohovartinen kasvi. Lehdet ovat 1–4,5 senttimetriä pitkät, 1,5–5 senttimetriä leveät ja muodoltaan pyöreät tai munuaismaiset. Lehdet ovat kourasuonisia ja yleensä karvattomia kummaltakin puolelta. Lehti on usein herttatyvinen.


title: Rohtosammakonputki

text: Kukinto on rakenteeltaan sarja. Kukinnoissa on 3–4 kukkaa. Kukan ympärillä on tavallisesti kaksi kukan osittain peittävää 3–4 millimetriä pitkää, puikeaa suojuslehteä. Kukat ovat yleensä perättömiä. Teriö on valkoinen tai vaaleanpunainen. Hedelmä on pieni, 2,1–3 millimetriä pitkä ja 2,2–3,6 millimetriä leveä.


title: Rohtosammakonputki

text: Rohtosammakonputki esiintyy luontaisena laajalla alueella trooppisessa ja subtrooppisessa Aasiassa. Se viihtyy varjoisilla ja kosteilla paikoilla, varsinkin jokien rannoilla. Lajia esiintyy usein vuoristoissa 200 metristä 1 900 metriin.


title: Rohtosammakonputki

text: Rohtosammakonputkea on käytetty lääkekasvina Aasiassa tuhansia vuosia. Sitä on käytetty sekä perinteisessä kiinalaisessa että intialaisessa lääkinnässä ja siten myös monissa näistä vaikutteita saaneissa opeissa. Intialainen Ayurveda-oppi on perinteisesti pitänyt kasvia kaikista voimakkaimpana parantavana ja nuorentavana yrttinä. Sillä on hoidettu monenlaisia sairauksia mielenterveysongelmista ihosairauksiin.


title: Rohtosammakonputki

text: Kasvista valmistetaan juomaa hauduttamalla lehtiä kuumassa vedessä. Lisäksi rohtosammakonputkea käytetään koristekasvina. Koristekäytössä sitä pidetään varsin helppohoitoisena. Kasvatuksessa sitä on helppo lisätä rönsyistä.


title: Chatham (Massachusetts)

text: Chatham on kunta Massachusettsin osavaltiossa Barnstablen piirikunnassa. Chatham sijaitsee Cape Codin niemimaalla ja sen uimarannat ovat suosittuja matkailukohteita.


title: Chatham (Massachusetts)

text: Näyttelijätär Shirley Booth on asunut Chathamissa.


title: Pikkubakopa

text: Pikkubakopa eli pikkurasvalehti ("Bacopa monnieri") on kasvilaji bakopien suvussa ratamokasvien heimossa. Se kasvaa luonnostaan subtrooppisessa ja trooppisessa Aasiassa. Pikkubakopa on perinteikäs lääkekasvi varsinkin Intiassa. Lisäksi sitä käytetään ruoanlaitossa lähinnä Vietnamissa.


title: Pikkubakopa

text: Pikkubakopa on kasvutavaltaan maanmyötäisesti suikertava mehivartinen kasvi. Se kasvattaa juuria varren solmuista. Lehdet ovat ruodittomia ja muodoltaan pitkänpyöreitä tai kapean vastapuikeita. Ne ovat 0,8–2 senttimetriä pitkiä ja laidoiltaan yleensä ehyitä. Lehden kärki on pyöristynyt.


title: Pikkubakopa

text: Kukat kasvavat yksittäin lehtihangoissa. Kukkaperä on 0,5–3,5 senttimetriä pitkä. Verhiön alla on kaksi tasasoukkaa esilehteä. Verho- ja terälehtiä on viisi. Teriö on väritykseltään valkoinen, vaalean sininen tai violetti. Heteitä on neljä kahdessa eripituisessa parissa. Emin luotti on muodoltaan mykerömäinen. Hedelmä on kapean munanmuotoinen kota, jota ympäröi pysyvä verhiö.


title: Pikkubakopa

text: Pikkubakopa esiintyy luontaisena laajalla alueella eteläisessä ja kaakkoisessa Aasiassa. Se viihtyy veden äärellä, kosteikoilla ja hiekkaisilla rannoilla. Sitä kasvaa merenpinnankorkeudelta 1100 metriin.


title: Pikkubakopa

text: Ayurvedan mukaisessa perinteisessä intialaisessa lääkinnässä pikkubakopaa käytetään moniin vaivoihin haavaumista tulehduksiin. Sen on uskottu myös toimivan sukuviettiä kiihottavana.


title: Pikkubakopa

text: Pikkubakopaa käytetään myös kasviksena lähinnä vietnamilaisessa keittiössä.


title: Joe Allen

text: Joseph Michael "Joe" Allen (s. 14. maaliskuuta 1990, Carmarthen, Wales) on walesiläinen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin valioliigassa pelaavaa Stokea.


title: Joe Allen

text: Allen siirtyi kesällä 2012 kasvattajaseurastaan Swansea Citystä 15 miljoonan punnan siirtosummalla Liverpooliin. Liverpoolin manageri Brendan Rodgers tunsi Allenin ennestään hyvin, sillä oli valmentanut tätä kolmen edellisen kauden ajan Swanseassa ennen pestiään Liverpoolin peräsimessä.


title: Joe Allen

text: Allen siirtyi heinäkuussa 2016 Liverpoolista Stokeen 13 miljoonan punnan siirtosummalla.


title: Joe Allen

text: Allen on pelannut Walesin maajoukkueessa 42 ottelua ja tehnyt niissä kaksi maalia.


title: Khwaja Ahmad Abbas

text: Khwaja Ahmad Abbas (7. kesäkuuta 1914 Panipat – 1. kesäkuuta 1987 Mumbai) oli intialainen kirjailija, elokuvaohjaaja, käsikirjoittaja ja lehtimies.


title: Khwaja Ahmad Abbas

text: K. A. Abbas kävi Aligarhin muslimiyliopiston ja liittyi jo varhain Intian itsenäisyysliikkeeseen. Hän on kirjoittanut 73 teosta englannin, hindin ja urdun kielillä. Abbas tunnetaan varsinkin urdunkielisten kertomusten taitajana. Hänen kuuluisin teoksensa on monille vieraille kielille käännetty "Inquilab" (1954).


title: Khwaja Ahmad Abbas

text: Abbas on ohjannut merkittäviä hindinkielisiä elokuvia kuten "Pardesi" (1957), "Shehar Aur Sapna" (1963), "Saat Hindustani" (1969) ja "Do Boond Pani" (1972). Käsikirjoittajana hän oli yksi intialaisen neorealismin edelläkävijöistä. Hän on myös kirjoittanut eräät Raj Kapoorin parhaista elokuvista.


title: Vipukytkin

text: Vipukytkin on elektroninen kytkin, jossa on jousikuormitteinen vipu, jota kääntämällä kytkimen nastojen väliset yhteydet avautuvat tai sulkeutuvat.


title: Vipukytkin

text: Kytkentäpinnejä voi olla myös rinnakkaisia jotka sulkeutuvat tai avautuvat yhtä aikaisesti jolloin voidaan kytkimellä toteuttaa vaikka stereosignaalin kytkeminen joko kuulokkeisiin tai vahvistimelle.


title: Jan Mølby

text: Jan Mølby (s. 4. heinäkuuta 1963 Kolding, Tanska) on tanskalainen entinen jalkapalloilija sekä valmentaja.


title: Jan Mølby

text: Keskikenttäpelaajana tunnetun Mølbyn aktiiviura kesti vuodesta 1982 vuoteen 1998 saakka, joista kolmentoista kauden ajan Englannin valioliigassa pelaavan Liverpoolin riveissä. Tanskan A-maajoukkueessa hän pelasi 33 ottelua, joissa teki kaksi maalia.


title: Jan Mølby

text: Loistavasta pelisilmästään ja syöttötaidostaan sekä vähemmän vakuuttavasta fysiikastaan tunnettu Mølby valittiin Liverpoolin virallisen nettisivuston kokoaman "100 Players Who Shook The Kop" -listan sijalle 16. Listalla koottiin Liverpoolin historian tärkeimpiä ja eniten vaikuttaneita pelaajia. Vuoden 2013 vastaavalla listalla hän oli sijalla 23.


title: Painokytkin

text: Painokytkin (painike) on elektroninen kytkin, joka toimii nappia painamalla. Painokytkimiä on lukittuvia ja lukkiutumattomia mutta sopivan elektroniikan välityksellä on mahdollista matkia lukittuvaa kytkintä lukkiutumattomalla kytkimellä. Periaatteessa matkapuhelimenkin näppäimistön nappuloita voi ajatella painokytkimiksi ja ohjelmallisesti voidaan vaikka valikossa siirtyä kohdasta toiseen saman painikkeen kautta. Eräs tyypillinen sovellus on ovikellon yhteydessä käytettävä lukkiutumaton painokytkin.


title: Painokytkin

text: Lukkiutuvia painokytkimiä voidaan käyttää esimerkiksi tietokoneiden on/off painikkeissa.


title: Painokytkin

text: Digitaalitekniikassa voidaan tarvittaessa käyttää painokytkimen yhteydessä elektroniikkaa joka poistaa kytkentävärähtelyt. Esim. jos digitaalinen laskuri laskee yhdellä napin painalluksella yhdellä ylöspäin, laskentoja voi todellisuudessa olla useita vaikka kerran nappia painettaisiin mikäli kytkinvärähtelyjä ei elektronisesti poisteta.


title: Chris Kirkland

text: Christopher Edmund ”Chris” Kirkland (s. 2. toukokuuta 1981, Barwell) on englantilainen jalkapalloilija, pelipaikaltaan maalivahti. Hän edustaa tällä hetkellä Englannin mestaruussarjassa pelaavaa Sheffield Wednesdaytä.


title: Chris Kirkland

text: Kirkland voitti kaudella 2004–2005 Mestareiden liigan pelatessaan Liverpoolin joukkueessa, joskin hänen roolinsa oli toimia ykkösmaalivahti Jerzy Dudekin varamiehenä.


title: Svetlana Školina

text: Svetlana Vladimirovna Školina (, s. 9. maaliskuuta 1986 Jartsevo, Venäjä) on venäläinen korkeushyppääjä.


title: Svetlana Školina

text: Školina oli toinen sekä alle 18-vuotiaiden MM-kilpailuissa 2003 tuloksella 186 cm että alle 20-vuotiaiden MM-kilpailuissa 2004 tuloksella 191 cm ja voitti kultaa sekä alle 20-vuotiaiden EM-kilpailuissa 2005 tuloksella 191 cm että alle 23-vuotiaiden EM-kilpailuissa 2007 tuloksella 192 cm. Vuonna 2008 hän sijoittui 14:nneksi Pekingin olympialaisissa tuloksella 193 cm. Seuraavana vuonna Školina oli neljäs Torinon EM-hallikisoissa tuloksella 196 cm ja kuudes Berliinin MM-kilpailuissa tuloksella 196 cm.


title: Svetlana Školina

text: Školina sijoittui vuonna 2010 neljänneksi sekä Dohan MM-hallikisoissa tuloksella 196 cm että Barcelonan EM-kilpailuissa tuloksella 197 cm. Seuraavana vuonna hän oli neljäs Pariisin EM-hallikisoissa tuloksella 192 cm ja viides Daegun MM-kilpailuissa tuloksella 197 cm. Vuonna 2012 Školina voitti pronssia Lontoon olympialaisissa tuloksella 203 cm. Hän voitti maailmanmestaruuden Moskovassa 2013 tuloksella 203 cm.


title: Svetlana Školina

text: Školinan ennätys on 203 cm, jonka hän hyppäsi Lontoossa 11. elokuuta 2012 ja Moskovassa 17. elokuuta 2013. Sisäradoilla hän on hypännyt 200 cm Arnstadtissa 6. helmikuuta 2010 ja Banská Bystricassa 9. helmikuuta 2011.


title: Suomen Racketlonliitto

text: Suomen Racketlonliitto ry on racketlonin lajiliitto. Se perustettiin lokakuussa 2005 Vantaalla lajin SM-kisojen yhteydessä.


title: Suomen Racketlonliitto

text: Perustajaseuroina toimivat MyyrSquash (Vantaa), Jyväskylän Tennis Seura (JTS), Lahden Kortteliliiga, Racketlon Club Uleåborg (RCU) ja Imatran Pallo-Salamat (PaSa). Ensimmäinen Racketlonliiton puheenjohtaja on Martti Vottonen Myyrsquashista.


title: Tasmanialaiset kielet

text: Tasmanialaiset kielet on kielikunta, johon kuuluvia kieliä puhuttiin Tasmanian saarella ennen eurooppalaisten tuloa 1700-luvun lopulla. Siihen kuuluvat kielet sammuivat 1800-luvun loppuun mennessä tasmanialaisten häviämisen myötä, ja vain joitain niukkoja sanaluetteloita on kielistä enää jäljellä. Tasmanialaisia kieliä arvioidaan olleen viidestä kahteentoista tai kuuteentoista. Niiden sukulaisuutta australialaisiin kieliin ei ole pystytty todistamaan.


title: Tasmanialaiset kielet

text: Kun tasmanialaiset oli karkotettu Flindersin ja Cape Barrenin saarille, he puhuivat vielä keskenään tasmanialaiskielistä muodostettua lingua francaa, kunnes senkin viimeinen käyttäjä kuoli 1900-luvun alussa.


title: Luettelo kansallisuuksien lipuista

text: Tämä on luettelo kansallisuuksien lipuista. Jotkut kansat ovat joko ajan myötä saaneet kansallisen itsehallinnon tai ovat itsenäistyneet suvereeneiksi valtioiksi.


title: Luettelo kansallisuuksien lipuista

text: Monet kansat tai etniset ryhmät ovat valtioiden sisäisiā vähemmistöjä, joko pieniä paikallisia intiaani- tai heimoyhteisöjä tai diasporassa asuvia poliittisten syiden takia pakolaisiksi joutuneita.


title: Luettelo kansallisuuksien lipuista

text: Luettelossa on myös uskonnollisten ja kielellisten vähemmistöjen sekä maahanmuuttajayhteisöjen käyttämiä lippuja.


title: Luettelo kansallisuuksien lipuista

text: Osa kansallisuuksista ja etnisistä ryhmistä käy separatistista kamppailua irtautuakseen omaksi valtiokseen. Luettelossa on myös itsenäisen valtioiden lippuja, kuten Swazimaan, Lesothon ja Israelin liput ja yksi entinen valtiollinen lippu eli Etelä-Vietnamin lippu, jota käyttävät ulkovietnamilaiset lähinnä Yhdysvalloissa.


title: Luettelo kansallisuuksien lipuista

text: ja


title: Haavipallon maailmanmestaruuskilpailut

text: Haavipallon maailmanmestaruuskilpailut on Kansainvälisen lacrosseliiton alaisille maajoukkueille järjestettävä haavipallo- eli lacrosseturnaus. Se järjestettiin ensimmäisen kerran vuonna 1967 ja nykyään kisat pidetään joka neljäs vuosi. Eniten maailmanmestaruuksia on voittanut Yhdysvallat: 12 turnauksesta se on voittanut yhdeksän. Muut kolme maailmanmestaruutta ovat menneet Kanadalle.


title: Haavipallon maailmanmestaruuskilpailut

text: Vuonna 1967 Kanadassa juhlittiin haavipallon satavuotisjuhlaa, jonka kunniaksi pelattiin neljän joukkueen turnaus. Yhdysvaltoja edusti Mt. Lacrosse Club Baltimoresta. Seitsemän vuotta myöhemmin, vuonna 1974, Australia juhli vastaavaa juhlaa. Siitä lähtien MM-kisat ovat olleen joka neljäs vuosi järjestettävä tapahtuma.


title: Haavipallon maailmanmestaruuskilpailut

text: Joukkueita oli neljä vuoteen 1986 asti, kunnes vuonna 1990 joukkueiden määrä nousi viiteen. Nousu jatkui myös seuraavissa kisoissa 1994, jolloin joukkueita oli kuusi. Vuonna 1998 joukkueita oli jo 11, 2002 15, 2006 21 ja vuonna 2010 29. Vuoden 2014 kisoihin kutsuttiin yli 40 maata.


title: Haavipallon maailmanmestaruuskilpailut

text: Suomi on pelannut kisoissa kolmesti: vuonna 2006 Suomi oli yhdeksäs, vuonna 2010 sijalla 12 ja vuonna 2014 sijalla 13.


title: Haavipallon maailmanmestaruuskilpailut

text: MM-kisoja on pelattu 11 kertaa, neljässä eri valtiossa: Kanadassa, Australiassa ja Englannissa kolmesti, Yhdysvalloissa kolmesti.


title: Haavipallon maailmanmestaruuskilpailut

text: MM-kisojen historia ainoastaan neljä joukkuetta on saanut mitalin:


title: NEC

text: NEC Corporation () on japanilainen, monikansallinen elektroniikka-alan yritys. Yrityksen pääkonttori sijaitsee Minatossa, Tokiossa. NEC tarjoaa tietotekniikan palveluja sekä verkkoratkaisuja yrityksille, viestintäpalveluiden tarjoajille ja julkisille tahoille. Yritys tunnettiin aiemmin nimellä Nippon Electric Company. NEC kuuluu Sumitomo Groupiin.


title: NEC

text:
Vuonna 2002 perustettu "NEC Electronics" yhdistyi "Renesas Technologyn" kanssa muodostaen Renesas Electronics -yhtiön vuonna 2010.
NEC:in, Hitachin ja Mitsubishi Electricin DRAM muistien valmistus siirtyi Elpida Memory yhtiölle.


title: NEC

text: Varhaisia NEC:n valmistamia tietokoneita on mm. NEAC 2203.


title: NEC

text: Yhtiö on valmistanut supertietokoneita kuten SX-sarjan mallit.


title: NEC

text: Yhtiö on valmistanut Japanin markkinoille NEC PC-100, NEC PC-6001, NEC PC-8001, NEC PC-8801 ja NEC PC-9801 tietokoneita kotikäyttöön ja yrityskäyttöön.


title: NEC

text: Yhtiö on pyrkinyt myös pelikonsolimarkkinoille PC Engine ja PC-FX konsoleilla.


title: Unkarin naisten jääkiekkomaajoukkue

text: Unkarin naisten jääkiekkomaajoukkue edustaa Unkaria jääkiekon naisten kansainvälisissä otteluissa. Maailmanmestaruuskilpailuihin joukkue on osallistunut vuodesta 2000 lähtien. Joukkueen päävalmentajana toimii Tibor Marton.


title: Unkarin naisten jääkiekkomaajoukkue

text: Unkarissa on noin 500 naisjääkiekkoilijaa.


title: Jekaterina Poistogova

text: Jekaterina Ivanovna Poistogova (, o.s. Zavjalova, s. 1. maaliskuuta 1991 Nižni Novgorod, Venäjä) on venäläinen keskipitkän matkan juoksija, jonka päämatka on 800 metriä.


title: Jekaterina Poistogova

text: Poistogova karsiutui 800 metrin välierissä sekä alle 18-vuotiaiden MM-kilpailuissa 2007 että alle 20-vuotiaiden MM-kilpailuissa 2008. Vuonna 2009 hän sijoittui alle 20-vuotiaiden EM-kilpailuissa kolmanneksi 800 metrillä ajalla 2.04,59 ja kymmenenneksi 1 500 metrillä ajalla 4.24,64. Seuraavana vuonna Poistogova oli alle 20-vuotiaiden MM-kilpailuissa 800 metrin kahdeksas ajalla 2.05,56.


title: Jekaterina Poistogova

text: Poistogova voitti 800 metrin pronssia Lontoon olympialaisissa 2012 ajalla 1.57,53. Hän oli samalla matkalla neljäs Moskovan MM-kilpailuissa 2013 ja neljäs Zürichin EM-kilpailuissa 2014.


title: Jekaterina Poistogova

text: Prahan sisäratojen EM-kilpailuissa 2015 Poistogova sijoittui alun perin toiseksi 800 metrin juoksussa ajalla 2.01,99. Vuonna 2017 hän sai urheilun kansainvälisen vetoomustuomioistuimen päätöksellä kahden vuoden kilpailukiellon ajalle 24.8.2015–23.8.2017 ja hänen suorituksensa hylättiin aikaväliltä 21.10.2014–24.8.2015, joten hän menetti vuoden 2015 EM-hallimitalinsa. Kilpailukielto tuli biologisen dopingpassin perusteella.


title: Jekaterina Poistogova

text: Ulkoradat


title: Jekaterina Poistogova

text: Sisäradat


title: Jääpallon Suomen Cup

text: Suomen Cup on jääpallokilpailu, joka on avoin Suomen Jääpalloliiton jäsenseuroille. Suomen Cupia hallinnoi Suomen Jääpalloliitto. Jääpallon Suomen Cup pelattiin ensimmäisen kerran vuonna 1960. Suomen Cup järjestetään ennen sarjakauden alkua alkutalvella.


title: Jääpallon Suomen Cup

text: Suomen Palloliitto, jonka alaisuuteen jääpallotoiminta Suomessa kuului, järjesti Suomen Cupin ensimmäisen kerran jääpallossa kaudella 1959–1960. Palloliiton hallinnoimassa jalkapallossa vastaava kilpailu oli esitelty vuonna 1955. Kuten jalkapallossa, myös jääpallossa Suomen Cup oteltiin pudotuspelimuotoisena kilpailuna, kun taas Mestaruussarja ja muut sarjat olivat puhtaasti sarjamuotoisia. Ensimmäisen jääpallon Suomen Cupin mestaruuden voitti Oulun Palloseura, joka kukisti loppuottelussa Kouvolan Urheilijain Palloilijat lukemin 9–4.


title: Jääpallon Suomen Cup

text: Seuraavan kerran Suomen Cup järjestettiin jääpallossa Suomen Jääpalloliiton alaisuudessa vasta kaudella 1988–1989.


title: Jääpallon Suomen Cup

text: Suomen Jääpalloliitto päätti palauttaa Suomen Cupin kansalliseen kilpailuohjelmaan kaudelle 2012–2013. Ruotsin ja Venäjän cup-kilpailuiden mallin mukaisesti Suomen Cup siirrettiin pelattavaksi alkutalvella ennen sarjakauden alkua turnausmuotoisena kilpailuna, jossa pudotuspelejä edeltää lohkovaihe. Koska marraskuun 2012 turnaukseen ei osallistunut liiton edellyttämää kuutta bandyliigaseuraa, ei turnaukselle myönnetty Suomen Cup -arvoa. Neljän joukkueen turnauksen voitti Botnia.


title: Luettelo monityydyttymättömistä rasvahapoista

text: Tähän on luetteloitu tunnetut monityydyttymättömät rasvahapot, joilla on enemmän kuin yksi kaksoissidos ja joihin kuuluvat omega-3-, omega-5-, omega-6-, omega-7- ja omega-9-rasvahapot sekä konjugoituneet rasvahapot.


title: Pinaattikiinankaali

text: Pinaattikiinankaali ("Brassica rapa" Chinensis-ryhmä, "Brassica rapa" subsp. "chinensis") on vihanneksena käytettävä nauriin kanssa samaan lajiin kuuluva lajikeryhmä. Kasvista käytetään usein myös suomeksi kantoninkiinankielisestä nimestä johdettuja nimityksiä kuten pak choi, bok choy, paksoi tai pak-soi. Toinen samantapainen, läheinen lajikeryhmä on kiinankaali ("Brassica rapa" Pekinensis-ryhmä).


title: Pinaattikiinankaali

text: Pinaattikiinankaalin lehtiä ja lehtiruoteja käytetään vihanneksena varsinkin Kaakkois-Aasiassa ja Etelä-Kiinassa, nykyään muuallakin. Lehdet ruoteineen voidaan tarjoilla raakana salaateissa tai monin eri tavoin kypsennettynä. Aasiassa ne tarjoillaan useimmiten pannulla paistettuna tai höyrytettynä muiden vihannesten kanssa. Niitä käytetään myös monissa keitoissa ja curry-tyyppisissä ruoissa. Myös kukintovarsia kukkineen ja kasvin naurismaista pääjuurta voidaan käyttää ravintona.


title: Pinaattikiinankaali

text: Sata grammaa pinaattikiinankaalia sisältää 2,18 grammaa hiilihydraatteja, 0,2 grammaa rasvaa ja 1,5 grammaa proteiinia. Pinaattikiinankaali on hyvä A-, C- ja K-vitamiinien lähde; 100 grammaa sisältää 149 prosenttia aikuisen ihmisen keskimääräisestä suositellusta päiväsaannista A-vitamiinia, 75 prosenttia suositellusta päiväsaannista C-vitamiinia ja 38 prosenttia suositellusta päiväsaannista K-vitamiinia.


title: Pinaattikiinankaali

text: Pinaattikiinankaali on yksi- tai kaksivuotinen kasvilajike. Sen paksuruotiset lehdet kasvavat ruusukkeena noin 90 senttimetrin korkeuteen. Kukinta on touko- ja elokuun välillä. Kukat ovat kaksineuvoisia, ja kasvi on itsepölytteinen, mutta sen kukat houkuttavat silti mehiläisiä.


title: Exumer

text: Exumer on vuonna 1985 perustettu saksalainen thrash metal -yhtye Wiesbadenista. Sen perustivat laulaja-basisti Mem V. Stein ja kitaristi Ray Mensh. Yhtye hajosi vuonna 1991 kahden albumin ja kahden demon jälkeen. Bändi kuitenkin soitti comeback keikan vuoden 2001 Wacken Open Air festivaalilla ja vuonna 2008 kokosi rivinsä uudelleen paluuta varten.


title: Exumer

text: Studioalbumit


title: Exumer

text: Demot


title: The Feelies

text: The Feelies on yhdysvaltalainen rock-yhtye Haledonista New Jerseystä. Se perustettiin vuonna 1976 ja lakkautettiin vuonna 1992. Yhtye on julkaissut neljä albumia. Bändi teki comebackin vuonna 2008.


title: The Feelies

text: Vaikka Feelies ei koskaan myynyt paljon äänitteitä heidän vaikutus näkyy indie rock-scenessä. Yhtyeen ensimmäinen albumi "Crazy Rhythms" (1980) vaikutti jopa R.E.M.iin, joka sai vaikutteita albumista. Novelisti Rick Moody on siteerannut yhtyettä suureksi vaikuttajakseen.


title: Arnaud Démare

text: Arnaud Démare (s. 26. elokuuta 1991 Beauvais) on ranskalainen maantiepyöräilijä, ajajatyypiltään kirimies. Hän on edustanut koko ammattilaisuransa, vuodesta 2012, FDJ/Groupama-FDJ-tallia.


title: Arnaud Démare

text: Démare voitti maantieajon alle 23-vuotiaiden maailmanmestaruuden Kööpenhaminassa 2011. Hän voitti World Tour -sarjaan kuuluvan Vattenfall Cyclassics -kilpailun 2012. Hän voitti maantiepyöräilyn monumentteihin kuuluvan Milano – San Remon 2016 loppukirissä ennen Ben Swiftiä ja Jurgen Roelandtsia.


title: Arnaud Démare

text: Lähteet: Cyclingbase, Cycling Archives


title: Pál Bogár

text: Pál ”Pali” Bogár (2. syyskuuta 1927 – 17. elokuuta 2012) oli unkarilainen koripalloilija ja Euroopan mestari.


title: Pál Bogár

text: Bogár voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Hän pelasi myös Helsingin kesäolympialaisissa 1952 Unkarin 13:nneksi sijoittuneessa joukkueessa kuudessa ottelussa.


title: Pál Bogár

text: Bogár kuoli 17. elokuuta 2012 84-vuotiaana.


title: Olen Messias (vuoden 2012 albumi)

text: Olen Messias on Kauko Röyhkän kokoelma-boxi joka sisältää 117 esitystä Röyhkän koko uralta. Se julkaistiin 28. syyskuuta 2012 ja koostuu kuudesta CD-levystä sekä 100-sivuisesta kirjasesta.


title: Olen Messias (vuoden 2012 albumi)

text: Julkaisu debytoi Suomen virallisen listan sijalla 36.


title: Joe Nathan

text: Joseph Michael Nathan (s. 22. marraskuuta 1974) on yhdysvaltalainen baseballpelaaja, joka pelaa Texas Rangersin syöttäjänä. Nathan aloitti uransa polttajana high schoolissa, mutta siirtyi syöttäjäksi kun hänet valittiin Northwest Leaguessa pelanneeseen Salem-Keizer Volcanoesiin. Pelattuaan vuosia eri liigojen välillä, Nathan valittiin pelaamaan vuoden 2003 kausi San Francisco Giantsin apusyöttäjänä. Kauden päätyttyä hänet vaihdettiin Minnesota Twinsiin, missä Nathan sai paikan viimeistelijänä ("closer").


title: Joe Nathan

text: Vuosina 2004–2009 Nathania pidettiin yhtenä Major Leaguen parhaimmista viimeistelijöistä, ja hänet valittiin tänä aikana yhteensä neljä kertaa All-Star -otteluun ja hän johti liigaa 246 pelastuksella. Vuonna 2010 Nathan joutui kyynerpäänivelen leikkaukseen ja häneltä jäi koko kausi väliin. Nathan pelasi ensimmäisen ottelunsa leikkauksen jälkeen Toronto Blue Jaysia vastaan 16. heinäkuuta 2011.


title: Joe Nathan

text: 10. elokuuta 2010, ottelussa Boston Red Soxia vastaan, Nathan rikkoi Twinsin ennätyksen 255 pelastuksella. Kauden päätteeksi hänet myytiin Texas Rangersille. Nathan valittiin All-Star -otteluun jälleen vuonna 2012.


title: Ilmari Sormunen

text: Toivo Ilmari Sormunen (23. marraskuuta 1896 Sumiainen – 22. marraskuuta 1980 Oulu) oli suomalainen vasemmistopoliitikko ja toimittaja. Sormunen oli SKDL:n kansanedustaja vuosina 1945–1951 ja Pohjan Voiman päätoimittaja 1925–1928. Sormunen työskenteli myös maanviljelijänä, liikkeenharjoittajana, renkinä, sepänsällinä, seppänä, työkaluviilarina, rautateiden sähköttäjänä ja kurssitoiminnan ohjaajana. Hän oli vankilassa poliittisista syistä vuosina 1930–1934 ja 1937–1939.


title: Ilmari Sormunen

text: Sormunen oli lähes kouluja käymätön; takana oli vain kaksi viikkoa kiertokoulua. Hän oli sotien välisenä aikana aktiivinen vasemmistolainen toimija ja joutui pakenemaan välillä Ruotsiin. Niihin aikoihin hän joutui vankilaan maanpetoksen valmisteluepäilyjen vuoksi.


title: Ilmari Sormunen

text: Muusikko Kalle Fält on Ilmari Sormusen tyttärenpoika.


title: Ilmari Sormunen

text: Sormunen on haudattu Oulujoen hautausmaalle.


title: Ilmari Sormunen

text: Sormunen oli 1920-luvulla maanalaisen Suomen kommunistisen puolueen jäsen. Sormunen oli erityisesti talonpoikaiskysymyksen asiantuntija ja hän vaikutti puolueensa edustajana muun muassa Muhoksen pulaliikkeessä ja Pohjanmaan katoliikkeessä. 1930-luvulla Sormunen ajautui riitoihin SKP:n johdon kanssa, kun hän kritisoi kollektivisoinnin järkevyyttä vallankumoustilanteessa. SKP leimasi Sormusen sosialidemokraatiksi ja buharinilaiseksi.


title: Ilmari Sormunen

text: Lapuanliike muilutti Sormusen vapunpäivänä 1930, kun hän oli menossa pitämään puhetta Liminkaan. Paikalliset isännät ottivat Sormusen kiinni, kuskasivat autolla takaisin Ouluun ja kielsivät paluun. Tapausta on pidetty koko maan ensimmäisenä poliittisena kyydityksena.


title: Ilmari Sormunen

text: Vuoden 1950 presidentinvaaleissa Sormunen valittiin SKDL:n ja siten Mauno Pekkalan valitsijamieheksi.


title: Villityyppi

text: Villityyppi, myös villi tyyppi, tarkoittaa perinnöllisyystieteessä geenin alkuperäistä, ei-mutatoitunutta muotoa, tai lajissa yleisimpänä esiintyvää muotoa. Nämä määritelmät ovat joissain tapauksissa ristiriidassa keskenään. Laajemmassa merkityksessä villityyppi tarkoittaa eliön ominaisuutta, johon mutaatiot eivät vaikuta.


title: Villityyppi

text: Esimerkiksi hevosilla villityyppivärityksenä pidetään vaaleanruskeaa mustajalkaista ruunihallakkoa, josta kaikki muut väritykset ovat syntyneet yksittäisten mutaatioiden kautta. Suurin osa kesyhevosista on kuitenkin ei-hallakkoja ja monet hallakkovärisistä muita kuin ruunihallakkoja.


title: Artūrs Bērziņš

text: Artūrs Bērziņš (s. 12. kesäkuuta 1988 Ogre, Latvian SNT, Neuvostoliitto) on latvialainen koripalloilija.


title: Artūrs Bērziņš

text: Bērziņš kuului Latvian maajoukkueeseen vuoden 2011 EM-kilpailuissa, joissa Latvia hävisi kaikki viisi alkulohkon otteluaan ja sijoittui jaetulle 21. sijalle.


title: Mārtiņš Meiers

text: Mārtiņš Meiers (s. 30. maaliskuuta 1991 Jūrmala, Latvian tasavalta) on latvialainen koripalloilija.


title: Mārtiņš Meiers

text: Meiers kuului Latvian maajoukkueeseen EM-kilpailuissa vuonna 2011, missä Latvia hävisi kaikki viisi alkulohkon otteluaan ja sijoittui jaetulle 21. sijalle, vuonna 2013, jolloin Latvia oli 11:s, ja vuonna 2015, jolloin se oli kahdeksas.


title: Kameleonttilehti

text: Kameleonttilehti ("Houttuynia cordata") on ruohovartinen kasvilaji kameleonttilehtien suvussa liskiökasvien heimossa. Se kasvaa kotoperäisenä Itä-Aasiassa ja nykyisin villinä laajalla alueella Aasiassa pitkäaikaisen viljelyn tuloksena. Lajia on käytetty lääkekasvina, ravintona sekä koristekasvina.


title: Kameleonttilehti

text: Kameleonttilehti on yleensä 30–60 senttimetriä korkeaksi kasvava monivuotinen ruohovartinen kasvi. Varsien tyviosat ovat köynnöstäviä ja kasvattavat juuria solmuistaan. Varsien kärkiosat ovat pystyjä ja usein punertavia. Lehdet ovat muodoltaan puikeita tai puikean herttamaisia, herttatyvisiä ja suippokärkisiä sekä 4–10 senttimetriä pitkiä. Lehtiruoti on yleensä 1–3,5 senttimetriä pitkä. Sen tyvellä on 1–2,5 senttimetrinen korvaketuppi.


title: Kameleonttilehti

text: Kukinnot ovat 1,5–2,5 senttimetriä pitkiä. Kukintoja suojaavat valkoiset, pitkänpyöreät kehtosuomut. Kukinta tapahtuu huhtikuusta syyskuuhun, ja hedelmät kypsyvät kesäkuusta lokakuuhun. Hedelmä on 2–3 millimetriä pitkä kota.


title: Kameleonttilehti

text: Kameleonttilehti kasvaa laajalla alueella itäisessä, kaakkoisessa ja eteläisessä Aasiassa. Sitä esiintyy Bhutanissa, Intiassa, Indonesiassa, Japanissa, Koreassa, Kiinassa, Myanmarissa, Nepalissa, Thaimaassa ja Vietnamissa. Se viihtyy monenlaisilla usein kosteilla kasvupaikoilla. Lajia esiintyy läheltä merenpinnantasoa vuoristoihin aina 2 500 metrin korkeuteen.


title: Kameleonttilehti

text: Kasvin lehtiä käytetään yrttinä useissa aasialaisissa keittiöissä. Myös kasvin juurakkoa käytetään mausteena. Kasvin osat käytetään useimmiten tuoreena salaateissa tai lisättynä kypsennetyn ruoan päälle vasta juuri ennen tarjoilua. Lajia on myös perinteisesti käytetty lääkekasvina.


title: Kameleonttilehti

text: Kameleonttilehteä käytetään myös koristekasvina subtrooppisella ja lauhkealla vyöhykkeellä, ja siitä on jalostettu useita kirjavalehtisiä lajikkeita tähän tarkoitukseen. Kasvutapansa vuoksi se soveltuu myös maanpeittokasviksi.


title: Aleksandr Kaun

text: Aleksandr Olegovitš "Sasha" Kaun (, s. 8. toukokuuta 1985 Tomsk, Venäjän SFNT, Neuvostoliitto) on venäläinen koripalloilija ja olympiamitalisti.


title: Aleksandr Kaun

text: Kaun pelasi vuosina 2004–2008 yhdysvaltalaista yliopistokoripalloa Kansasin yliopiston joukkueessa. Hän voitti NCAA:n mestaruuden vuonna 2008, ja Seattle SuperSonics varasi hänet 56. vuorolla. Samana vuonna Kaun siirtyi kotimaahansa ja PBK TsSKA Moskovaan, jossa hän saavutti Venäjän mestaruuden vuosina 2009, 2010, 2011, 2012 ja 2013, Venäjän cupin voiton vuonna 2010 ja VTB United-liigan mestaruuden vuosina 2010, 2012, 2013, 2014 ja 2015. Syksyllä 2015 Kaun siirtyi NBA:han Cleveland Cavaliersiin jossa hän voitti NBA:n mestaruuden. Heinäkuussa 2016 Kaun siirtyi vaihtokaupan myötä Philadelphia 76ersiin, joka luopui hänen pelioikeuksistaan kaksi päivää myöhemmin.


title: Aleksandr Kaun

text: Venäjän maajoukkueessa Kaun pelasi vuoden 2010 MM-kilpailuissa, joissa Venäjä oli seitsemäs ja Lontoon kesäolympialaisissa 2012, joissa Venäjä voitti pronssia, ensimmäisen olympiamitalinsa miesten koripallossa.


title: The Intergalactic Collection

text: The Intergalactic Collection ～Gyarakore～ () on japanilaisen hip hop -yhtyeen m-flon ensimmäinen kokoelma-albumi. Se julkaistiin 5. maaliskuuta 2003 yli vuoden hiljaiselon jälkeen.


title: The Intergalactic Collection

text: Albumi koostuu kahdesta CD-levystä. Ensimmäinen levy sisältää kappaleita vuosilta 1999–2001. Kappaleet valittiin muun muassa fanien keskuudessa järjestetyllä äänestyksellä. Toinen, lyhyempi levy sisältää remiksin ”Come Again... and Again!” ja muita harvinaisempia kappaleita yhtyeen indie-kaudelta. Albumi julkaistiin yhtyeen laulajan Lisan lähdön jälkeen; se tarjoaa katsauksen yhtyeen tuotantoon kolmijäsenisenä muttei vielä paljasta uutta laulajaa. Arvostelijan mukaan m-flon menestyksen syy oli j-pop-hittikappaleiden tuottaminen hip hop- ja klubimusiikin pohjalta: ”[...] albumia kuunnellessa voi huomata, kuinka yhtyeen alkuaikojen vahva hip hop -soundi muuntuu vähitellen kiilotetummiksi ja valmiimmiksi pop-melodioiksi.” Tässä suhteessa ”Come Again” -kappaletta voitaneen pitää vedenjakajana.


title: The Intergalactic Collection

text: Ensimmäisen levyn kappaleista ”Mirrorball Satellite 2012”, ”Flo Jack” ja ”One Sugar Dream” eivät sisältyneet yhtyeen kummallekaan aiemmalle studioalbumille. Lisäksi kappale ”Quantum Leap” on remiks-versio albumilta "The Replacement Percussionists".


title: The Intergalactic Collection

text: Levy 1


title: The Intergalactic Collection

text: Bonus-CD


title: Meltzer

text: Meltzer on muun muassa seuraavien henkilöiden sukunimi:


title: Toe (täsmennyssivu)

text: Toe voi tarkoittaa seuraavia asioita:


title: Kyllönen

text: Kyllönen on suomalainen sukunimi, joka on muun muassa seuraavilla henkilöillä:


title: Epistaasi

text: Epistaasi tarkoittaa tilaa, jossa samaan ominaisuuteen vaikuttaa kaksi eri geenitekijää, ja toisen geenin vaikutus peittää yksilön fenotyypissä toisen geenin vaikutuksen. Tällöin fenotyypin ensisijaisesti määräävän geenin sanotaan olevan "epistaattinen" toisen suhteen. Epistaasin vuoksi peittyvien ominaisuuksien voidaan sanoa olevan "epistaasissa".


title: Epistaasi

text: Helposti ymmärrettävä esimerkki on eläinten väritykset. Labradorinnoutajalla esiintyy vain kolmea eri väritystä: dominanttimustaa (B_), ruskeaa (BB) ja ee-keltaista (EE). Musta ja ruskea muodostuvat eumelaniinista, keltainen feomelaniinista. EE-genotyyppi estää eumelaniinin muodostumisen ja on näin ollen epistaattinen K- ja B-lokusten suhteen: riippumatta siitä, onko ee-genotyypin koira genotyypiltään dominanttimusta vai ruskea, sen fenotyyppi eli havaittava ominaisuus on keltainen väritys. Koska ee-genotyyppi ei haalista eumelaniinia vaan estää sen muodostumisen täysin, ei ee-keltaisen labradorinnoutajan turkin sävystä voi päätellä, periyttääkö se mustaa vai ruskeaa.


title: Brindle (koiraväri)

text: Brindle eli tiikerinkirjava on koirien väritys, jossa esiintyy eumelaniiniväriä ja feomelaniiniväriä pystysuuntaisina raitoina. Värityksen periytyminen on monimutkaista.


title: Brindle (koiraväri)

text: Brindleväritystä esiintyy useilla roduilla mukaan lukien tanskandoggi, englanninvinttikoira, bokseri, akita, staffordshirenbullterrieri, afgaaninvinttikoira ja bostoninterrieri. Brindlen uskottiin aiemmin liittyvän E-lokukseen, mutta soopeleilla ja brindleillä koirilla tehty tutkimus osoitti toisin. Myöhempi tutkimus todisti, ettei brindle liity myöskään A-lokukseen.


title: Brindle (koiraväri)

text: Brindlevärityksen feomelaniinipohja on yleensä keltainen, mutta joillain roduilla esiintyy muitakin sävyjä, kuten akitan punabrindle, harmaabrindle ja mustabrindle.


title: Brindle (koiraväri)

text: Brindlen aiheuttaa koiran K-lokuksen br-alleeli, joka on resessiivinen B-alleelin ja dominoiva y-alleelin suhteen. E-lokuksen keltaisen fenotyypin aiheuttava e-alleeli on homotsygoottina K-alleelin suhteen epistaattinen, joten ee-keltaisella koiralla brindle genotyyppi ei näy fenotyypissä.


title: Brindle (koiraväri)

text: Kokobrindlellä koiralla on oltava A-lokuksessa ainakin yksi dominoiva y-alleeli: muutoin brindlekuvio rajoittuu merkkivärisille alueille.


title: Brindle (koiraväri)

text: Koiran brindlevärityksestä määrää suoraan K-lokus ja epistaasin kautta epäsuoraan lokukset A ja E. K-lokus säätää ”mustan” (eumelaniinipigmentin) esiintyvyydestä koiran ”keltaisilla” eli feomelaniinivärisillä alueilla. Lokuksen ensisijaisesti dominoiva alleeli K korvaa kaiken feomelaniinin eumelaniinilla, ja koira on kauttaaltaan musta, sininen, maksanvärinen tai liila. Toissijaisesti dominoiva alleeli K tuottaa koiran feomelaniinialueille eumelaniinivärisiä epämääräisen muotoisia pystyraitoja. Raitojen vahvuus ja tiheys vaihtelee paljonkin erityisesti eri rotujen välillä. Brindlen koiran on siis oltava K-lokuksen suhteen genotyypiltään KK tai KK.


title: Brindle (koiraväri)

text: Lisäksi brindlekuvion näkyminen koiran fenotyypissä edellyttää eumelaniinin muodostumista (E-lokus) ja feomelaniinialueiden olemassaoloa (A-lokus). Jos koira on E-lokuksen suhteen EE (”resessiivinen keltainen”), eumelaniinia ei muodostu lainkaan ja brindlekuvio ei voi syntyä vaikka koira olisikin geneettisesti brindle--ja jos koira on A-lokuksen suhteen AA (”resessiivinen musta”), koirassa ei ole lainkaan feomelaniinivärisiä alueita, joilla brindlekuvio näkyisi.


title: Brindle (koiraväri)

text: ”Oikea” brindle-väritys, jossa raitakuvio ei sotkeennu riistaväriin, merkkiväriin tai harvinaiseen huntumaiseen grizzle- eli dominokuvioon, edellyttää vielä täsmällisempiä genotyyppejä: KK, EE tai EE sekä AA (eli K-lokuksessa brindle, E-lokuksessa maskillinen tai maskiton eumelaniinia muodostava ja A-lokuksessa soopeli koira).


title: Esparsetti

text: Esparsetti ("Onobrychis viciifolia") on hernekasveihin kuuluva monivuotinen laji, jota esiintyy Keski-Euroopassa. Sen koheneva varsi on ruohomainen. Lehdissä on 8–12 paria parilehdyköitä ja päätölehdykkä. Kukinto on runsaskukkainen perällinen tähkä. Teriö on yli senttimetrin pitkä, punainen ja tummasuoninen.


title: Persianapila

text: Persianapila ("Trifolium resupinatum" var. "majus") on tuoksuapilan muunnos, joka kasvaa alkuperäisenä Lounais-Aasiassa. Sitä viljellään rehukasvina. Persianapilan 30–60 senttimetriä korkea varsi on paksu ja ontto. Sen kukintoperät ovat tuoksuapilaa pidempiä, kukinnot leveämpiä ja kukat suurempia, vahvasti tuoksuvia.


title: Persianapila

text: Persianapila on ulkoiselta olemukseltaan pitkä, rentovartinen ja reheväkasvuinen apila, jolla on vaaleanpunainen ja voimakkaasti tuoksuva kukka. Persianapilalla on vaatimaton juuristo, joka edesauttaa sen viihtyvyyttä hikevillä mailla. Hentoisuudestaan huolimatta se kestää jonkin verran poutaa.


title: Persianapila

text: Persianapilaa pidetään pääosin yksivuotisena viljelykasvina, koska sen talvehtimiskyky on todella heikko. Jos kasvukaudella ilmaantuu pakkasöitä, niin se ei merkittävästi vaikuta persianapilan tuottavuuteen, sillä sen kestävyys pakkasta kohtaan on hyvä. Persianapilaa viljellään lähtökohtaisesti Etelä-Suomessa, koska niiden alueiden mailla on hyvä satopotentiaali. Kuitenkin persianapila pärjää viljelyvyöhykkeillä 1–4. Persianapilaa käytetään usein viherlannoitukseen ja kesannointiin, koska sillä on hyvä typensidontakyky ja juuristovaikutus.


title: Persianapila

text: Persianapilan kanssa voidaan viljellä samalla yksivuotista raiheinää, hunajakukkaa tai rehurapsia. Ongelmana on vain se, että rikkakasvien torjuntamahdollisuudet huononevat. Tämä johtuu siitä, että ne ovat arkoja useimmille nurmi- ja viljakasvien torjunta-aineille.


title: Persianapila

text: Persianapilasta saatavissa olevat lajikkeet Acadia ja Marco Polo viihtyvät viljelyvyöhykkeillä 1–3. Persianapilan talvenkestävyys on Suomessa niin heikko, että sitä voidaan käytännössä pitää yksivuotisena lajina.. Marco Polo ympättynä maksaa n. 5–6 €/kg.. Persianapilan ohjeellinen kylvömäärä puhtaana kasvustona on 12–15 kg/ha ja seoskasvustona 8–12 kg/ha. Kylvösyvyyteen vaikuttaa esimerkiksi maan kosteus, mutta yleiseksi ohjeeksi voisi antaa yhden sentin.


title: Peltomäki

text: Peltomäki on suomalainen sukunimi, joka on muun muassa seuraavilla henkilöillä:


title: Sanghai

text: Sanghai on 3–6 pelaajalle tarkoitettu korttipeli. Se on sitoumusrommipeli, jossa joka kierroksella kerätään erilaisia yhdistelmiä. Peli tarjoaa monia taktikointimahdollisuuksia ja sopii hyvin seurapeliksi. Peli vaikeutuu koko ajan, joten pelaajien mielenkiinto säilyy loppuun asti. Peli kestää varsin pitkään, sillä siihen kuuluu seitsemän kierrosta.


title: Sanghai

text: Pelissä tavoite on pöydätä kierroksella vaadittavat korttiyhdistelmät ja päästä käsikorteista eroon.Värisuoraan vaaditaan vähintään neljä peräkkäistä korttia samaa maata. Kaksi värisuoraa voi olla samaa maata.


title: Sanghai

text: Kaksi tavallista 52 kortin pakkaa eli 104 korttia. Korttien arvojärjestys: ässä (pelaajan valinnan mukaan 1 tai 14) – muut kortit silmäluvun mukaan. Mustat kakkoset toimivat villeinä kortteina eli voivat edustaa mitä tahansa pakan korttia pelaajan valinnan mukaan. Pelaajille jaetaan 12 korttia paitsi etumiehelle, joka saa 13 korttia.


title: Sanghai

text: Etumies aloittaa laittamalla yhden kortin pöydälle kuvapuoli ylöspäin avopakan pohjakortiksi. Seuraavalla pelaajalla on oikeus ottaa poislaitettu kortti itselleen. Jos hän ei halua sitä, on muilla pelaajilla oikeus ottaa se huutamalla "Shanghai!". Pelaaja, joka huutaa shanghailla kortin itselleen, joutuu ottamaan umpipakasta yhden sakkokortin käteensä eikä hän saa laittaa yhtään korttia pois. Vuoro jatkuu shanghai-huudon jälkeen pelaajasta, jonka vuoro olisi ollut. Hänen on pakko ottaa kortti umpipakasta. Jos vuorossa oleva pelaaja ei halua ottaa poislaitettua korttia eikä kukaan huuda shanghai, hän ottaa umpipakasta yhden kortin. Pelaaja voi pöydätä valmiit korttiryhmät omalla vuorollaan. Kaikki pelikierroksella vaaditut ryhmät on pöydättävä kerralla. Vaadittuja ryhmiä saa jatkaa (esim. kolmosiin voi pelata neljännen, viidennen jne. kortin ja suoraa pidentää), mutta muita kuin kierroksella valittuja ryhmiä ei saa pöydätä. Kun vaaditut korttiryhmät on pöydätty, on pelaajalla oikeus jatkaa myös vastustajien pöytäyksiä. Esim. jos vastustaja on pöydännyt 555 ja pata-6789, voi lyödä vastustajan pöytäykseen kaikki kädessä olevat vitoset ja pata-10:n. Viimeisen eli seitsemännen kierroksen lisäsääntö: pelaajan tulee tehdä pöytäys ja lopettaa peli samalla vuorolla eli käsi pitää saada kerralla tyhjäksi. Kun pöytäykset on tehty, on pelaajalla lisäksi oikeus vuorollaan vaihtaa vastustajan pöytäämä villi kortti (musta kakkonen) omassa kädessä olevaan korttiin, joka sopii villin kortin tilalle. Esim. jos vastustaja on pöydännyt ruutu-10:n, hertta-10:n ja pata-2:n, saa minkä tahansa omassa kädessä olevan kympin vaihtaa tähän pata-2:een. Vaihdossa saatu villi kortti on pöydättävä välittömästi omiin tai vastustajien pöytäyksiin, sitä ei saa ottaa käteen.


title: Sanghai

text: Kierros päättyy, kun yhdeltä pelaajalta loppuvat käsikortit.


title: Sanghai

text: Jos umpipakka loppuu, poislaitettujen korttien pino sekoitetaan ja siitä tehdään uusi umpipakka. Tämän jälkeen pakasta nostettua korttia ei saa laittaa samalla vuorolla pois, vaan täytyy laittaa joku muu käsikortti.


title: Sanghai

text: Jos umpipakka ja poislaitettujen korttien pino loppuvat, kukin pelaaja laittaa vuorollaan yhden kortin pois (on edelleen mahdollista huutaa shanghai). Sakkokortteja ei tässä tilanteessa enää ole.Kierroksen päätteeksi lasketaan pisteet käteen jääneiden korttien perusteella, eli kierroksen päättänyt pelaaja saa 0 pistettä. Pöydättyjä kortteja ei lasketa. Kierrosten pisteet lasketaan yhteen, lopussa vähiten pisteitä kerännyt pelaaja voittaa pelin.


title: Sanghai

text: Pisteiden laskentaan on useita muunnelmia riippuen käytetyistä säännöistä:


title: HMS Penzance (L28)

text: HMS Penzance (viirinumerot L28 ja U28) oli Britannian Kuninkaallisen laivaston Hastings-luokan sluuppi, joka palveli toisessa maailmansodassa.


title: HMS Penzance (L28)

text: Alus tilattiin 4. huhtikuuta 1929 Devonportin telakalta osana vuoden 1928 laivasto-ohjelmaa. Sen köli laskettiin vielä samana vuonna 29. heinäkuuta ja alus laskettiin vesille 10. huhtikuuta 1930 kumminaan rouva Backhouse. Alus valmistui 15. tammikuuta 1931.


title: HMS Penzance (L28)

text: Palvelukseenoton jälkeen alus sijoitettiin Persianlahdelle ja Punaiselle merelle, mistä se palasi toukokuussa 1938 Chathamiin. Alus siirrettiin jo ennen toista maailmansotaa edelleen Länsi-Intian asemalle.


title: HMS Penzance (L28)

text: Syyskuussa 1939 alus aloitti Trinidadiin sijoitettuna merialueiden valvonnan. Helmikuussa 1940 alus määrättiin saattueiden suojaksi. Se lähti maaliskuussa Bermudalle paikallissaattajaksi suojaamaan Halifaxinreitin saattueita.


title: HMS Penzance (L28)

text: Aluksen viirinumero vaihdettiin toukokuussa U28:ksi. Se määrättiin palaamaan Britteinsaarille heinäkuussa ja alus lähti elokuun alussa Cape Bretoniin Sydneyyn suojatakseen ensimmäistä SC-sarjan saattuetta ja se lähti saattueen SC1 mukana merelle 15. elokuuta. Saksan laivaston sukellusveneen "U-37" laukaisema torpedo upotti aluksen 24. elokuuta Grönlannin eteläpuolella. Aluksen miehistöstä sai surmansa 90 ja ainoastaan 13 pelastui rahtialus "Fylingdalelle" ja "Blairmorelle". Surmansa saaneiden joukossa oli aluksen päällikkö Allan John Wavish. "Blairmore" tuhoutui saman sukellusveneen torpedoimana vielä samana yönä ja seitsemän hieman aiemmin pelastettua "HMS Penzancen" miehistönjäsentä joutui jälleen meren armoille, kunnes he pelastuivat ruotsalaiselle rahtialukselle "Eknaren". Ruotsalaisten mukana miehet matkasivat Baltimoreen Yhdysvaltoihin.


title: HMS Scarborough (L25)

text: HMS Scarborough (viirinumerot L25 ja U25) oli Britannian Kuninkaallisen laivaston Hastings-luokan sluuppi, joka palveli toisessa maailmansodassa.


title: HMS Scarborough (L25)

text: Alus tilattiin 26. helmikuuta 1929 Swan Hunterilta osana vuoden 1929 laivasto-ohjelmaa. Sen köli laskettiin vielä samana vuonna 28. toukokuuta ja alus laskettiin vesille ilman seremonioita 14. maaliskuuta 1930. Alus valmistui 31. heinäkuuta 1930.


title: HMS Scarborough (L25)

text: Alus palveli Länsi-Intian saaristossa modernisointiinsa 1938 saakka. Palvelukseen palattuaan se palveli aseistamattomana tutkimusaluksena Itä-Intian laivastoasemalla, jonne alus saapui toukokuussa 1939.


title: Iina Pekkola

text: Iina Karoliina Pekkola (s. 23. maaliskuuta 1973 Noormarkku) on suomalainen aitajuoksija, joka edusti urallaan Hämeenlinnan Tarmoa ja Turun Urheiluliittoa. Hänellä on kaksi hopeaa 400 metrin aitajuoksussa Kalevan kisoista vuosilta 1994 ja 1997 sekä pronssia 100 metrin aitajuoksussa Kalevan kisoista 1994. Sen lisäksi hän saavutti viestikultaa Turun Urheiluliiton joukkueessa 4 × 100 metrin viestijuoksussa SM-kisoissa 1997. Sisäratojen SM-kilpailuissa hän saavutti 60 metrin aitajuoksussa hopeaa vuonna 1994. Häntä valmensivat Markku Perttunen ja Mika Lehtimäki.


title: Iina Pekkola

text: Pekkolan ennätys 100 metrin aitajuoksussa on 13,49 s ja 400 metrin aitajuoksussa 57,81 s. Hän osallistui Helsingin EM-kilpailuihin 100 metrin aitajuoksussa ja 400 metrin aitajuoksussa. Hänellä on maaotteluedustuksia.


title: Aila Haikkonen

text: Aila Haikkonen (s. 28. heinäkuuta 1962 Lavia) on suomalainen pikajuoksija, jota valmensivat Sakari Sulamäki ja Tapio Kesänen. Hän edusti aktiiviurallaan Lahden Ahkeraa, Porin Tarmoa ja Lavian Kisaa. Hän saavutti Kalevan kisoista 400 metrin matkalta kolme hopeaa (1992, 1994 ja 1995) ja yhden pronssin (1988) sekä 100 metriltä yhden pronssin (1986). Hänen ennätyksensä 400 metrin matkalta on 53,26 ja 100 metriltä 11,87.


title: TUC

text: TUC on Kraft Foodsin omistaman LU:n suolakeksimerkki.


title: TUC

text: TUC-keksi syntyi Belgiassa 1958, kun makeitten keksien leipuri Parein kävi Yhdysvalloissa tutustumassa Euroopassa silloin vielä tuntemattomiin rapeisiin, suolattuihin cracker-kekseihin. Paluulennolla Parein mietti, mistä löytäisi lyhyen ja iskevän nimen uudelle suolakeksilleen. Hän huomasi sanomalehtiartikkelin, jossa puhuttiin ”Trade Union Corporationista”. Parein piirsi paperille kirjaimet T.U.C. ja ympyröi ne – näin väitetään syntyneen paitsi TUC-keksien nimen, niin myös logon.


title: TUC

text: Vuonna 1977 ranskalainen LU osti muun muassa TUC-keksejä valmistaneen belgialaisyrityksen. Vuonna 1986 LU alkoi kokeilla eri tavoilla maustettuja TUC-keksejä. Ensimmäisenä markkinoille lanseerattiin pekonin- ja juustonmakuiset versiot.


title: TUC

text: Suomessa TUC-keksejä on myyty juuston- ja pekoninmaun lisäksi ainakin paprikan, chilipaprikan, keltasipuli-hapankerman ja yrtti-valkosipulin makuisina:


title: Weapon-luokka (hävittäjä)

text: Weapon-luokan piti olla kahdenkymmenen aluksen muodostama Britannian Kuninkaallisen laivaston hävittäjäluokka. Suunnitelluista aluksista vain kolmentoista kölilaskettiin, joista vain seitsemän laskettiin lopulta vesille. Sodan päättyminen keskeytti työt ja lopulta ainoastaan neljä valmistui loppujen joutuessa romutettavaksi.


title: Kristiina Iisakkila

text: Joanna Kristiina Iisakkila (s. 5. lokakuuta 1965 Valkeakoski) on suomalainen kestävyysjuoksija ja maantiepyöräilijä.


title: Kristiina Iisakkila

text: Yleisurheilussa Iisakkila edusti Valkeakosken Hakaa. Hän teki kaksi kertaa Suomen ennätyksen 10 000 metrin juoksussa. Hän voitti Suomen mestaruuden samalta matkalta vuonna 1983 ja sijoittui toiseksi vuonna 1985. Sisäratojen SM-kisoissa hän saavutti 3 000 metrin juoksussa hopeaa 1984. Hän edusti Suomea Ruotsi–Suomi-maaotteluissa 1983 ja 1985. Häntä valmensivat Markku Perttunen ja Timo Vuorimaa. Iisakkila lopetti juoksu-uransa 21-vuotiaana jalkavammojen vuoksi.


title: Kristiina Iisakkila

text: Myöhemmin Iisakkila kilpaili maantiepyöräilyssä. Hän voitti aika-ajon Suomen mestaruuden vuosina 2000 ja 2002 ja sijoittui hopealle vuosina 2001 ja 2003 sekä pronssille vuonna 2005.


title: Kristiina Iisakkila

text: Iisakkila on ammatiltaan lääkäri.


title: Marja Rankkala

text: Vuokko Maria (Marja) Rankkala, sukunimi vuoteen 1936 "Forsström" (17. kesäkuuta 1918 Tuusula – 31. heinäkuuta 2002) oli suomalainen ohjaaja, dramaturgi ja kääntäjä. Hän käytti myös nimimerkkiä "Aki Nyman".


title: Marja Rankkala

text: Rankkala on kääntänyt englanniksi suomalaisia näytelmiä ja suomentanut näytelmiä muista kielistä. Lisäksi hän opetti Teatterikoulussa improvisointia ja mikrofonitekniikkaa keskimäärin 180 tuntia lukuvuodessa 1955–1963 ja oli 1956–1979 alkaen Yleisradiossa Radioteatterissa ohjaaja-dramaturgiksi kiinnitettynä. Hän tutustui Konstantin Stanislavskin teatteriteorioihin 1940-luvun lopulla. Rankkalan suurtyö oli Mika Waltarin romaanin "Sinuhe egyptiläinen" dramatisointi Radioteatterille 22-osaiseksi kuunnelmaksi, joka valmistui vuonna 1982.


title: Marja Rankkala

text: Rankkala kävi välirauhan aikana 1940–1941 Helsingissä Eino Salmelaisen teatterikoulua ja opiskeli kolmeen otteeseen Pariisissa.


title: Marja Rankkala

text: Rankkala liittyi myös Kiilaan sotien jälkeen, ja hän toimi Kansan näyttämön jatkajaksi perustetun Suomen työväen teatterin näyttelijänä 1945–1951.


title: Marja Rankkala

text: 1970-luvun alussa Rankkala sanoitti muutaman laulun, kuten säveltäjä Esa Helasvuon kanssa yhteistyössä tehdyt ”Tuli mies” (es. Ritva Oksanen) ja ”Joka pojalla on siivet” (es. Vesa-Matti Loiri).